Premijerka: Priča se da bi moglo biti kupovine glasova na izborima – mojKontakt portal – Radio Televizija Kontakt\n“Najbolji scenario je da imamo fer i demokratske izbore, da stranke odmjere snage i budu nagrađene određenim brojem mandata. Najgori scenario bila bi krađa izbora, ali očekujem da će nadležni organi odraditi svoj posao do kraja”, rekla je Cvijanovićeva.\nOna je poručila da će se, ako dođe u Predsjedništvo BiH, zalagati da se u BiH novac troši na drugačiji način i naglasila da administracija ne može biti prioritenija od privrede, poljoprivrede, zdravstva, školstva, navodi “Glas Srpske”.\n“Ne napadam time BiH već ističem, logično, da se novac uputi tamo gdje je prioritetnije”, rekla je Cvijanovićeva i istakla da je “BiH u sukobu sama sa sobom”.\nKada je riječ o rezultatu koalicije SNSD-DNS–SP, Cvijanovićeva je navela da je vlast, predvođena ovim stranakama, u prethodnih osam godina uspjela da obezbijedi stabilnost, redovno izvršavanje budžetskih obaveza, isplatu penzija, plata i drugih obaveza.\nOna je napomenula da je poslije poplava kasnila samo jedna plata i penzija, ali da se nije desio kolaps sistema, iako je pričinjena šteta u vrijednosti godišnjeg budžeta.\nCvijanovićeva je istakla potrebu snažnije reorganizacije i uvođenja reda u javna preduzeća, ali da su to poplave stavile u drugi plan, te naglasila da je u “Šumama” i “Željeznicama” napravljen određen pomak.\nPrema njenim riječima, potrebno je reorganizovati Vladu Republike Srpske. “Mislim da je realno da se to desi s početka idućeg mandata”, rekla je Cvijanovićeva i dodala da treba ojačati resore nadležne za privredu i zapošljavanje.\nKada je riječ o ustavnim promjenama, Cvijanovićeva je istakla da je to pitanje dogovora svih u BiH. “Do sada su očekivanja bila nerealna za BiH, očekujem da bude inicijativa kada je riječ o ustavnim promjenama, ali isto tako da niko ne vrši pritisak već, ako se dese, da budu rezultat domaćeg dogovora”, kaže ona.\nOna je izrazila žaljenje što je u prethodnom periodu propuštena prilika za usvajanje mehanizma koordinacije, jer bi to riješilo mnoge probleme u BiH.\nNa pitanje o mogućnosti formiranja trećeg, hrvatskog entiteta u BiH, Cvijanovićeva je rekla da svako može da ima različite političke ciljeve, te napomenula da je Republika Srpska u tom pogledu nesporna i da na tom planu ništa ne može biti na štetu Srpske.\nO pitanju članstva BiH u NATO, Cvijanovićeva je napomenula da će narod o tome odlučivati na referendumu.


Republika / (VIDEO) KAKAV PEH: Teška povreda jednog od najboljih igrača u ABA ligi, i to u NAJOGREM MOGUĆEM TRENUTKU!\nponedeljak, 25. 1. 2021.| 21:15 >> 21:15\nDžejkob Pulen doživeo je težu povredu tokom meča sa Zvezdom\nNa utakmici koju je Zvezda posle velike drame dobila rezultatom 86:78 viđeno je sve od svađa, preko sjajnih poteza i 16 trojki crveno-belih, do teške povrede Džejkoba Pulena.\nNesuđeno pojačanje Beograđana saplelo se protiv sastava iz Srbije, pa je posle nezgodnog pada napustio teren i nije se vraćao.\nPulena su u više navrata dovodili u vezu sa Zvezdom, ali će on pokušati da osvoji ABA ligu sa Baranima\nPosle meča dijagonstifikovana mu je povreda, ali iz kluba nisu preneli o čemu je reč.\n- Džejkob Pulen trebalo bi da se vrati na teren za tri do pet nedelja, procena je našeg klupskog lekara Aca Vujičića - navodi se u saopštenju kluba.\nTo znači da će Pulen sigurno propustiti dva meča sa UNIKS-om u Evrokupu koji se igraju 27. januara i 3. februara. Tajming za Crnogorce nije mogao biti gori, ali Amerikanca povrh toga neće biti na mečevima ABA lige sa Borcem 30. januara i Megom 7. februara.\nIpak, čak i ako odsustvo potraje pet nedelja, Pulen će biti na terenu za dva derbija ABA lige koje Mornar igra krajem marta. Prvo idu u goste Partizanu (20.3), a onda dočekuju Budućnost (27.3) u duelima koji bi mogli da odluče o plasmanu u plejof.\nSrbija Sport Beograd Košarka ABA liga KK Mornar Bar Džejkob Pulen


U zemlje EU od sutra bez zelenog kartona | Banjaluka.net\nU zemlje EU od sutra bez zelenog kartona\n“U većini zemalja EU građani Srpske od sutra mogu da putuju bez zelene karte, dok u zemljama koje nisu potpisnice sporazuma putovanje nije moguće bez zelenog kartona, kao što su Crna Gora, Makedonija, Albanija i Turska“, rekao je Durmić.\nOn je rekao da su vozači u Republici Srpskoj za zeleni karton izdvajali četiri КM, ističući da je taj iznos pokrivao trošak koji su osiguravajuća društva imala za štampanje i distribuciju tog dokumenta i nije predstavljao nikakav prihod osiguravajućim kućama.\n“Sada se sumiraju rezultati trećeg kvartala i očekujemo da će, što se tiče finansijskog dijela, biti negdje na prošlogodišnjem nivou. Tržište je u BiH i Republici Srpskoj nekih pet odsto manje u odnosu na isti period prošle godine“, rekao je Durmić, koji i generalni direktor “Drina osiguranja”.\nPotpisivanjem ovog sporazuma sa 33 biroa EU, Švajcarske i Lihtenštajna, Andore, Islanda, Norveške, Srbije, te odlukom Кomisije EU od 28. septembra o primjeni direktive Evropskog parlamenta i Savjeta vlasnicima motornih vozila iz BiH je omogućeno da od 19. oktobra putuju u te zemlje bez kontrole postojanja zelene / bijele karte.\nOznake: EU, putovanje, zeleni karton


Razlikujemo se po tragovima koje ostavljamo iza sebe\nOsnovan 2007 u Ujedinjenom Kraljevstvu, Green Motion rent a car se nametnuo kao svetski lider u pružanju usluga najma vozila sa niskom emisijom CO2. Na našoj stranici možete pronaći informacije o prednostima vlasništva i upravljanja franšizom Green Motion rent a car-a.\nGreen Motion nudi mogućnost i fizičkim i pravnim licima da iznajmljuju vozila po niskim cenama a da pri tome aktivno učestvuju u smanjenju CO2\nKako na međunarodnom tržištu , Green Motion je prisutna u Srbiji kroz lokalnu firmu koja okuplja tim profesionalaca iz rent a car delatnosti sa ciljem da približi domaćem tržištu standarde Green Motion brenda.\nPored usluge najma vozila sa niskim emisijama CO2, Green Motion rent a car takođe svoje poslovanje zasniva na ekološkim principima, gde god je to moguće, u želji da naš negativni uticaj na okolinu svedemo na minimum. Najzad, konačno postoji mogućnost izbora da iznajmite ekološko vozilo od kompanije koja posluje po ekološkim principima.\nDa bi ste rezervisali Vaše vozilo na nekoj od naših gradskih ili aerodromskih poslovnica, molimo odaberite naš rezervacioni sistem na osnovnom meniju, i uživajte u ponudi najboljih cena na tržištu.


Press Online :: Džet set :: Kako Ana Ivanović i Bastijan Švajnštajger uživaju u Beogradu\n19. 01. 2018. - Autor: press\nKako Ana Ivanović i Bastijan Švajnštajger uživaju u Beogradu\nNekadašnja srpska teniserka Ana Ivanović iskoristila je nekoliko dana da sa suprugom, nemačkim fudbalerom Bastijanom Švajnštajgerom obiđe roditelje u Beogradu. Kako je poznato da par svuda zajedno putuje, te da ne vole da se odvajaju kada im obaveze dozvoljavaju, Ana i Švajni su nedavno iz Majorke stigli u Beograd, a juče tokom prepodneva zaputili su se u obližnji restoran na ručak.\nAna je bila jednostavno obučena, nosila je široki duks i crne pantalone, pa se nasmejana i raspoložena, sa suprugom i bratom Milošem smestila u obližnji restoran oko 11 časova.\n– Par nije skidao osmeh s lica, a čitavo jutro za doručkom su se šalili i pričali o uobičajenim temama. Švajni i Ana su se sve vreme grlili, šaputali jedno drugom na uvo i mnogi su primetili da ljubav cveta, ali i da teniserka bez trunke šminke izgleda prelepo – kaže izvor sa lica mesta.\nŠvajnštajgerovi su oko podneva zagrljeni napustili restoran, a odmah za njima izašao je Miloš. Ana se nije obazirala na paparace i sve vreme se držala za stomak, a iako je jedna od najlepših srpskih sportistkinja do sada na sve načine pokušavala da sakrije stomak, ovaj put joj to nije pošlo za rukom.


BURAN RASKID: Andreana Čekić i Marko Milošević se potukli ⋆ Balkan PlusBalkan Plus\n21.01.2021 u 16:06\nBURAN RASKID: Andreana Čekić i Marko Milošević se potukli\nAndreana Čekić pobila se sa sada već bivšim vjerenikom Markom Miloševićem na planini, gdej su bili na odmoru. Pjevačica i njen partner žestoko su se posvađali na večeri u restoranu, a rasprava se nastavila u apartmanu, gdje je, prema priči upućenih, došlo do fizičkog okršaja između njih, kad su i raskinuli.\nPo odlasku s planine, odlučili su da će svako nastaviti svojim putem, prekinuli su svaki kontakt, pa i poslovni odnos, kaže jedan Čekićkin kolega koji je upućen u njihovu vezu. Iako je Marko bio Andreanin menadžer, ona mu je dala otkaz i angažovala Ibru Šarića, koji je zadužen za turneju u Americi.\nU prilog ovome govore i njihovi Instagram profili, pa tako na Andreaninom nalogu u opisu piše da joj je menadžer Ibro, dok Milošević sada radi za Ljubu Aličića i Srećka Krečara. Iako nisu uklonili zajedničke fotografije s društvenih mreža, njih dvoje se više ne prate.Nakon svega, pjevačica je odlučila da se skloni iz Beograda, pa je otputovala u Beč. Odande često objavljuje fotografije i snimke putem Instagrama, a Marko se iseljava iz stana u kom su živjeli zajedno jer je to zahtevala Čekićka.Njih dvoje su u vezi nekoliko godina, dešavalo im se već da raskidaju, ali su se uvijek vraćali jedno drugome, pa neki njihovi prijatelji veruju da će se ponoviti taj scenario.


Viki Miljković i Šerif Konjević gostovali u Rumuniji (Video) - Muzika - Region - Vesti - Svet Plus\n14:28 16. JAN 2012.\nU velikoj školskoj sali ove godine skupilo se oko 300 gostiju koje su i ove godine zabavljali pevači iz Srbije, pa su to veče pevali Viki Miljković , Šerif Konjević. Osim njih dvoje nastupio je i orkestar Dragana Ćirkovića Ćire i harmonikaš Aca Čergar.\nU njihovim pesmama uživalo je i staro i mlado, a Šerif Konjević je posebno popularan u ovom gradu, gde su dok je nastupao svi uglas pevali njegove pesme. Viki Miljković je sa svojim suprugom Tašketom otpevala čak tri bloka pesama, tako da je oduševila posebno mlađu generaciju koja je došla na doček. U znak zahvalnosti oni su je nesebično kitili novcem i tražili da se slikaju sa njom posle nastupa.\nPosebnoj atmosferi je doprineo harmonikaš Aca, a koliko narod u ovom gradiću voli harmoniku govori činjenica da je muzičar čak 20 minuta svirao kolo, dok je raspoložena publika igrala.\nPosle ponoći stigli su i ljudi iz Temišvara, gde je doček bio otkazan zbog malog broja gostiju. Oni nisu želeli da im propadne ovo veče, pa su došli da se lepo provedu uz naše pevače.\nZabava je trajala do šest sati ujutro, a zadovoljni organizator Ivanko nam se pohvalio da će ove godine u ovom gradu sigurno zapevati i dve najveće srpske muzičke zvezde Lepa Brena i Svetlana Ceca Ražnatović, jer je dobio odobrenje gradonačelnika ovog grada da ih dovede.


EU: Pet ključnih ciljeva strategije ”Od farme do viljuške”\nAktuelno / Štampa / EU: Pet ključnih ciljeva strategije ”Od farme do viljuške”\nObjavljeno 09.03.2020. na Euractiv\nDatum: 09.03.2020. Izvor: Euractiv\nUz dugogodišnje ciljeve Zajedničke poljoprivredne politike, kao što su smanjenje upotrebe hemijskih đubriva i pesticida, Evropska komisija predložila je u svome nacrtu još tri dodatna koja će biti deo strategije ”Od farme do viljuške”\nUz dugogodišnje ciljeve Zajedničke poljoprivredne politike kao što su smanjenje upotrebe hemijskih đubriva i pesticida, Evropska komisija predložila je u svome nacrtu još tri dodatna koja će biti deo strategije “Od farme do viljuške” (F2F).\nNovi ciljevi odnose se na povećanje ekoloških površina, smanjenje gojaznosti stanovništva i promene u stočarskoj proizvodnji (smanjenje upotrebe antibiotika..), navodi Euractiv.\nStrategija “Od farme do viljuške” biće objavljena krajem marta. Sadržaće novu integrisanu politiku o hrani koja uključuje ceo lanac snabdevanja, kao i preporuke za bolju održivost poljoprivredne proizvodnje.\nU poslednjem nacrtu, glavni ciljevi politike nove strategije podržani su ciljevima koji ukazuju ka ćemu se teži i do kada, uključujući konkretne akcije. Iako u ovoj fazi još uvek nisu naznačeni tačni brojevi, pet tih ciljeva izričito je spomenuto u nacrtu, čime se daje uvid u namere izvršne vlasti EU.\nObavezan cilj – smanjenje upotrebe pesticida\nPrvi cilj, koji je već nekoliko puta najavila komesarka za zdravlje Stella Kiriakides, uključuje smanjenje upotrebe i rizika od sintetičkih hemijskih pesticida za određeni procenat između 2017. i 2030. Procenat, međutim, još nije naveden. Ali to će biti ”obavezan cilj, sa jasnom pravnom osnovom“ koji će podrazumevati preispitivanje postojećih zakona EU.\nPovećanje površine EU namenjene organskoj poljoprivredi drugi je cilj koji je postavljen u nacrtu strategije F2F. To treba postići kombinacijom mera, uključujući načine podsticanja potražnje za organskim proizvodima.\nTreći i četvrti cilj – smanjenje upotreba antibiotika u stočarstvu i smanjenje upotrebe đubriva već su ranije otkriveni. Zajednička poljoprivredna politika (CAP) igraće ulogu u postizanju tih ciljeva, budući da nacionalni strateški planovi koji treba da budu doneti u okviru CAP-a posle 2020. godine već moraju da budu u skladu sa politikama EU o pesticidima, đubrivima i antibioticima.\nPeti i najnoviji cilj naveden u nacrtu F2F ima za cilj da preokrene porast stope prekomerne težine i gojaznosti u EU do 2030. godine. Prehrana ljudi nije u skladu sa zdravstvenim preporukama, a trgovci ne čine zdravu opciju najlakšom za potrošače, navodi Komisija u nacrtu F2F.\nIzvršna uprava EU će izneti zakonodavni predlog za usklađivanje obeležavanja hranjive vrednosti na prednjem pakovanju prehrambenih proizvoda. Novi predlog za označavanje hrane ograničiće upotrebu prehrambenih i zdravstvenih tvrdnji na hrani sa visokim udelom masti, šećera i ili soli, ali će takođe zahtevati oznaku porekla za određene prehrambene proizvode.


Turska je saopštila da je u tu zemlju danas stigla prva isporuka ruskog raketnog odbrambenog sistema S-400, što povećava mogućnost uvodjenja američkih sankcija Ankari.Ministarstvo odbrane Turske navelo je da je "prva grupa opreme" sistema S-400 stigla u vazduhoplovnu bazu Murted blizu glavnog grada Ankare.Isporuka delova sistema S-400 biće nastavljena narednih dana, a vlasti će odlučiti "kako će (sistem) biti korišćen" kada postane funkcionalan, navela je turska vlast. SAD su snažno apelovale na Tursku, članicu NATO, da odustane od sporazuma s Rusijom za koji se navodi da je vredan više od dve milijarde dolara.Vašington je upozorio Ankaru da će se suočiti s ekonomskim sankcijama ako ne odustane od kupovine ruskog raketnog sistema, kao i da Turskoj u tom slučaju neće biti dozvoljeno da učestvuje u programu proizvodnje borbenih aviona F-35.Iako je predsednik SAD Donald Tramp na nedavnom sastanku s predsednikom Turske Redžepom Tajipom Erdoganom izrazio simpatije za tursku odluku o kupovini sistema S-400, Vašington je uporno ponavljao da ruski raketni sistem nije u skladu sa sistemima NATO i da predstavlja pretnju avionima F-35.Uvodjenje američkih sankcija Turskoj označilo bi novu najnižu tačku u odnosima dve zemlje. Zbog zatvaranja američkog sveštenika Endrjua Bransona, SAD su prošle godine uvele sankcije Ankari koje su izazvale ...\nMondo: ŠTA ĆE REĆI SAD: Ruski S-400 stigao u Tursku! (VIDEO)\nRT: Rusija počela sa isporukom PVO sistema S-400 Turskoj, dok SAD pojačavaju pritisak na Ankaru\nTurska je dobila prvu pošiljku opreme za PVO sistem S-400 iz Moskve, prkoseći pritisku iz Vašingtona da ukine sporazum sa Rusijom o nabavci naoružanja. Komponente su u petak stigle na vojni aerodrom "Murted" pored Ankare, navodi se u kratkom saopštenju Ministarstva odbrane Turske. Ministarstvo...\nTurska je saopštila da je u tu zemlju danas stigla prva isporuka ruskog raketnog odbrambenog sistema S-400, što povećava mogućnost uvođenja američkih sankcija Ankari...Ministarstvo odbrane Turske navelo je da je "prva grupa opreme" sistema S-400 stigla u vazduhoplovnu bazu Murted blizu glavnog...


Dveri: Više ulaganja u Ergelu - dveri - pozarevac\nDveri: Više ulaganja u Ergelu\nPlan za razvoj poljoprivrede i sela\nDa li će konačno početi radovi?\nUdes u Požarevcu, tri osobe povređene\nGradska organizacija „Dveri“ Požarevac održala konferenciju za medije povodom predstojećih Ljubičevskih konjičkh igara.\n21:58 | 23.08.2017. Autor: EB\nNaslov: Dveri: Više ulaganja u Ergelu\nTa organizacija ukazuje da bi grad veći akcenat trebalo da stavi na sportski aspekt Ljubičevskih konjičkih igara, a ne zabavni.\nPo rečima Mirka Mirkovića predsednika ovdašnje organizacije „Dveri“, Ergeli „Ljubičevo“ treba da se omogući da realizuje svoju osnovnu delatnost - odgoj engleskih punokrvnih konja. LJKI su, kaže, jedina manifestacija upisana u svetski kalendar dešavanja ovakve vrste na prostoru bivše Jugoslavije.\n„Umesto da se priča o poznatim grlima engleskog punokrvnog konja, danas je aktuelnija i popularnija zabava koja se organizuje. To treba prepustiti isključivo sponzorima, a sva sredstva preusmeriti u razvoj Ergele“, naglasio je Mirković na konferenciji za novinare.\nGradska organizacoja „Dveri“ uputila je podršku Teniskom klubu „Požarevac“ i smatra da bi nadležni gradski organi trabalo da se uključe u rešavanje ovog problema u cilju pronalaženja rešenja prihvatljivog za obe strane.\nKoraću nagrada „Stefan Prvovenčani“\nJoš jedna rok zabava


Press Online :: Politika :: Neophodno pojačanje kontrole visokog obrazovanja\nNeophodno pojačanje kontrole visokog obrazovanja\nSistem javnih nabavki IT opreme nije centralizovan, ne postoji državni monitoring, a kontrola visokog obrazovanje je slaba, zaključeno je na današnjoj konferenciji o IT opremi i troškovima obrazovnog sistema u Srbiji.\nPredstavnica Ministarstva prosvete nauke i tehnološkog razvoja Danijela Šćepanović je naglasila da se većina nabavki IT opreme dobija iz više izvora i to najčešće kroz IPA i druge projekte, čiji monitornig sprovodi eksterna revizija ispred kancelarije Delegacije EU i lokalne kancelarije.\nPodvukla je da je važna IT oprema i troškovi ulaganja u obrazovni sistem, ali da je na prvom mestu digitalna kompetencija, odnosno najviši nivo informacione i informatičke digitalne pismenosti kako učenika tako i nastavnika.\nŠćepanović je istakla da je tom resoru transparentnost veoma važna i da imaju saznanja da je visoko obrazovanje najmanje kontrolisan deo sistema obrazovanja, ali i da su uradili analizu unutar sistema i da ti zaključci mogu da im pomognu u rešavanju.\n"Svesni smo da imamo samo dva inspektora koji deluju u oblasti obrazovanja i da to treba da se pojača", isktakla je ona.\nPredstavnik Beogradske otvorene škole Mihajlo Gajić je na ovu temu dodao da od 85 državnih fakulteta 25 nemaju informator o radu na sajtu fakulteta koji bi morali da imaju po zakonu, a od tih 60 koji imaju informatore, dok veliki broj nema nikakve ili ima šture informacije o javnim nabavkama.\n"Ukupno je planirano da se ove školske godine potroši 43 miliona dinara na IT opremu i softverska rešenja, pola fakulteta nije navelo za šta bi želelo da potroši novac, dosta njih nije klasifikovalo svoje treoškove, piše kupovina opreme, ali nije navedeno šta se kupuje" istakao je Gajić.


Nov način obeležavanja od 1. januara: Jaja kao odeća - S, M, L, XL\nA klasi pripadaju sveža jaja za promet\nSvako jaje koje se pakuje od 1. januara mora biti obeleženo na način propisan Pravilnikom o kvalitetu jaja, izjavila je direktorka Uprave za veterinu Emina Milakara.\nPodsetila je da je Pravilnik donet u februaru prošle godine, a da je nov način obeležavanja jaja, koji je prethodno bio najavljen od juna 2019, odložen za 1. januar ove godine, kako bi proizvođači imali dovoljno vremena za nabavku mašina za obeležavanje.\n"Ono što se trenutno nalazi u prometu su i dalje jaja koja nisu obeležena, što znači da su pakovana i stavljena u promet u decembru i biće u prometu do isteka roka trajanja, znači 28 dana. Svako jaje koje je pakovano od 1. januara mora biti obeleženo kako je propisao Pravilnik", rekla je Milakara. Ističe da će inspekcija u toku planiranih kontrola sva jaja koja nisu u skladu sa Pravilnikom povući iz prometa.\nPrema njenim rečima, svako ko se bavi proizvodnjom ili prodajom jaja mora da zna odredbe Pravilnika, ukazujući da se o tome mogu informisati i na sajtu Ministarstva poljoprivrede. Milakara kaže da su proizvođači jaja apsolutno pripremljeni za primenu Pravilnika, jer su, navodi, sa njima prošli sve nedoumice koje su imali, dok za prodavce smatra da su verovatno upoznati sa Pravilnikom jer je o tome više puta javno govoreno.\nNovi Pravilnik o kvalitetu jaja, ukazuje Milakara, predviđa da deklaracija na pakovanju sadrži datum pakovanja, klasu jaja i težinsku grupu, rok trajanja, trgovačko ime ili oznaku, kao i način uzgoja koka nosilja. Zatim, dodaje, informacije za potrošače da se jaja moraju držati na odgovarajućoj temperaturi, veterinarski kontrolni broj objekta za pakovanje jaja, naziv i adresu proizvođača i/ili objekta za pakovanje jaja ili prodavca, broj komada jaja i način hranjenja koka nosilja.\nPrimenom novog pravilnika prestala je da važi dosadašnja klasifikacija jaja u sedam klasa (S S, S, A, B, C, D i E), a uvodi se razvrstavanje u dve klase kvaliteta - A i B.\nKod na jajetu moraće da sadrži broj koji označava način uzgoja koka nosilja - 0 znači da su jaja iz organskog uzgoja, 1 da su koke uzgajane na otvorenom prostoru, 2 da su uzgajane u živinarniku, a 3 da su koke uzgajane u kavezu. Kod na jajetu mora da sadrži i državu porekla i broj farme na kojoj su uzgajane koke nosilje.\nizvor: Tanjug, agencije, foto: Monserrat Solis, Pexels\nap vojvodina hrana jaja Novi Sad srbija


Palestinci više neće moći putovati u autobusima u kojima putuju Izraelci\nPalestincima sa Zapadne obale koji putuju u Izrael na posao od srijede će biti zabranjeno da putuju u istim autobusima s Izraelcima dok se budu vraćali kućama, saopćio je zvaničnik ministarstva odbrane.\n– Na osnovu tromjesečnog pilot projekta, Palestinci koji rade u Izraelu putovat će, počevši od srijede, kućama preko istih prelaza ne koristeći autobuse koje koriste (izraelski) građani (na okupiranoj Zapadnoj obali) – izjavio je zvaničnik za agenciju AFP.\n[pull_quote_right]Izraelski javni radio javio je da je ministar odbrane Moshe Yaalon pristao na tu zabranu[/pull_quote_right]\nNa stotine Palestinaca putuju svakog dana na posao u Izrael iz okupirane Zapadne obale, većinom na poslove u građevinskom sektoru, koristeći dozvole za putovanje svaki put kada prelaze granicu.\nZvaničnik, koji je tražio da ostane anoniman, izjavio je da će od sada palestinski radnici trebati mijenjati autobuse kako bi izbjegli vožnju u istim vozilima s Izraelcima nakon što se vrate na Zapadnu obalu.\nIzraelski javni radio javio je da je ministar odbrane Moshe Yaalon pristao na tu zabranu, rekavši da će ona omogućiti “bolju kontrolu Palestinaca i onih koji napuštaju Izrael i smanjit će sigurnosne rizike”.\nIzraelski doseljenici na Zapadnoj obali godinama pozivaju da se Palestincima zabrani korištenje javnog saobraćaja na toj teritoriji, tvrdeći da njihovo prisustvo predstavlja sigurnosni rizik.


"Društveno marginalizovani idu u džihad"\nU Irak i Siriju idu mladi ljudi sa Kosova, društveno marginalizovani, skloni avanturizmu i bez perspektive za zapošljavanje, ocenjuje Azem Vlasi, analitičar iz Prištine.\nVlasi kaže da mladi ljudi sa Kosova idu u džihad iz sličnih razloga zbog kojih to čine i borci koji u Siriju i Irak odlaze iz drugih zemalja.\n„To su mladi ljudi društveno marginalizovani, skloni avanturizmu, ali rade to i zbog novca“.\nAdvokat Vlasi sugeriše da se ova pojava „može sprečiti tek kada se eliminišu društveni uzroci koji stvaraju taj problem“.\n„Mladi moraju da imaju perspektivu rada, zapošljavanja, da se ne bi prepustili avanturizmu i svetski opasnim avanturama kao što je ovo tamo gde su se sjatili sa svih strana, a ne znaju zašto i koji su im motivi“, navodi Vlasi.\nOn ističe da džihadisti ne predstavljaju opasnost po bezbednost Kosova. „Za Kosovo oni nisu neki poseban problem, problem su oni za sebe i za svoje porodice“.\n28.10.2020 Na Kosovu 281 novi slučaj koronavirusa (162)\n28.10.2020 Ana Brnabić do kraja prvog mandata nije posetila Kosovo (117)\n28.10.2020 Jutro hladno, tokom dana pretežno sunčano (108)\n28.10.2020 U Srbiji potvrđeno 1.328 novozaraženih (106)


Nike fudbalska lopta NK PTCH U SC3316-657 cena, cene Srbija, prodaja Beograd Novi Sad Niš\nEPonuda > Sport i Rekreacija > Sportske igre i hobi oprema > Fudbal > Fudbalske lopte > Nike Fudbalske lopte\nNike fudbalska lopta NK PTCH U SC3316-657 cene\ncena 2.072,00 din | prodavnica (1)\nTrenutno nemamo slike za Nike fudbalska lopta NK PTCH U SC3316-657\nAdidas fudbalska lopta TANGO SALA BP7770\nEPonuda nije internet prodavnica već Vam omogućava da brzo i lako nađete Nike fudbalska lopta NK PTCH U SC3316-657 po najjeftinijoj ceni. Naš cilj je da kupci budu što bolje informisani o ponudi Nike fudbalska lopta NK PTCH U SC3316-657 na tržištu Srbije. Vrlo lako nalazite željeni proizvod za kategoriju Fudbalske lopte cene, ne morate da lutate od sajta do sajta za Nike Fudbalske lopte, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nike fudbalska lopta NK PTCH U SC3316-657 sa PRODAVCEM. EPonuda ne može da garantuje potpunu tačnost specifikacije i slika za Nike fudbalska lopta NK PTCH U SC3316-657. Pre kupovine, podatke za Nike fudbalska lopta NK PTCH U SC3316-657 proverite na sajtu PROIZVOĐAČA.


POSLOVI VREDNI TRI MILIJARDE EVRA Vučić u Kini dočekan uz najviše državne počasti, na stolu brojni sporazumi\n15.09.2018. 08:20 > 11:57\nPredsednik Srbije Aleksandar Vučić doputovao je danas u posetu Kini, gde će boraviti tri dana, tokom kojih će potpisati ugovore vredne više od tri milijarde evra.\nNa aerodromu u Pekingu predsednik Srbije dočekan je uz najviše počasti, uz gardu kineske vojske.\nAmbasador Li o "letenjem Davosu": Svaki ugovor koji Vučić potpiše u Kini je važan\nSa Vučićem u Kinu doputovalo je i više članova Vlade, a među njima ministar finansija Siniša Mali, ministar rudarstva i energetike Aleksandar Antić, Zorana Mihajlović, ministarka građevine.\nOčekuje se potpisivanje sporazuma između RTB Bora i kompanije Ziđin koja je izbrana na tenderu Vlade Srbije.\nMinistri Mihajlović, Mali i Antić tokom današnje posete Kini\nU planu je i sporazum između Vlade i kompanije Šandong Linglong koja se bavi proizvodnjom automobilskih guma i trebalo bi da otvori pogon u Zrenjaninu, a vrednost investicije je blizu milijardu evra.\nVučić stigao u Kinu\nPoznata je podrška koju Srbija ima od Kine po pitanju Kosova, glas ove stalne članice Saveta bezbednosti UN za Srbiju je dragocen, ali će ovu posetu obeležiti jačanje ekonomske saradnje u vidu deset ugovora i sporazuma koji će potpisati dve strane.\nVELIKI KINESKI PROJEKAT DO 2050. "Srbija dobro pozicionirana na PUTU SVILE"\nSi Đinping: Kina je za reforme i otvorenu svetsku ekonomiju\nAleksandar Vučić i Si Đinping će u utorak potpisati 10 sporazuma koji se tiču industrije, infrastrukture, saobraćaja, a to u perspektivi znači nekoliko hiljada novih radnih mesta. Najznačajniji je svakako ugovor između RTB Bora i kompanije „Zinđin“, koju je Vlada Srbije izabrala na tenderu i koja bi u RTB trebalo da uloži 1,46 milijardi dolara.\nUz to, u planu je potpisivanje okvirnog sporazuma između Vlade i giganta u proizvodnji automobilskih guma „Šandong Linglong“, čija investicija bi trebalo da bude realizovana u Zrenjaninu, a vrednost posla je blizu milijardu evra.\nU planu je i potpisivanje ugovora za obilaznicu oko Beograda, deonice od Ostružnice do Bubanj potoka, gde su radovi već u toku, kao i gradnja deonice koridora 11 Preljina - Požega. Trebalo bi da bude potpisan i sporazum o carinama.\nPoseta Kini biće prilika i da se ugovore novi poslovi jer će se Vučić sastati sa nekom od najuspešnijih kineskih privrednika.\nPredsednik Srbije Aleksandar Vučić ocenio je da će njegova poseta Kini biti jedna od najznačajnijih poseta koju je ikada imao kako u ekonomskom tako i u političkom smislu.\n- Ponosan sam na činjenicu što ću se po peti put sastati sa predsednikom Kine Si Đinpingom. To je velika čast za našu zemlju. Sastaću se po četvrti put sa premijerom Li Kećijangom - rekao je Vučić.\nOn je istakao da je izuzetno srećan zbog toga, ali ne zato što je to čast lično zbog njega, već zbog naše zemlje jer će tokom posete biti potpisano deset veoma važnih aranžmana.\nUkazao je da je Srbija zbog ranijeg delovanja došla do 1,1 milijarde minusa u Boru, a da je sada pronađen strateški partner koji je najmoćnija fabrika.\n- Verujem da ćemo time rešiti problem u Boru kao što smo sa Železarom u Smederevu - naglasio je on.\nVučić je istakao da očekuje da će rešiti tokom posete i pitanje Industrijskog parka, te najavio da će biti potpisano više raznovrsnih infrastrukturnih projekata.\n- To je jedna, u smislu novca o kojem pričamo, od najznačajnih poseta koju sam ikada imao. Važna je i u političkom smislu radi daljeg unapređenja saradnje, kao i da potvrdimo da predsednik Si ubaci Srbiju, ako može još u ovoj godini ili prvoj polovini iduće, u svoj program putovanja. Tada bih znao da sam jedini predsednik koji je dočekao šefa kineske države dva puta - naglasio je on.\nPeti susret sa Sijem\nVučić će se tokom posete Pekingu odvojeno sastati sa Si Đinpingom i sa premijerom Kine Li Kećijangom. Inače, Vučić i Si su se do sada sastali četiri puta. Prvi put 2015. na samitu Kine i zemalja centralne i istočne Evrope. Godinu dana kasnije Si je bio u Beogradu. Godinu dana kasnije dvojica predsednika razgovarala su tokom inicijative „Pojas i put“, a zatim su se sreli i u Davosu. Vučić će u Pekingu obići Eksim banku, Benk of Čajna, Generalnu administraciju carine i Agenciju za razvoj međunarodne saradnje.\nTakođe, u planu je da bude dogovoren izvoz vina u vrednosti od 200 miliona dolara godišnje. Biće potpisan i Memorandum o izgradnji industrijskih parkova u Beogradu i Smederevu.\nVučić se sastao sa ambasadorima Kvinte i Fabricijem\n"TO VAM JE DA POČUPATE KOSU S GLAVE" Vučić o odnosu prema migrantima i optužbama za ksenofobiju\nDestani: Promena vlasti u Preševu znači 100 koraka napred\n- Promena vlasti u Preševu za budućnost te opštine predstavlja ne samo korak napred, već 100 koraka napred jer će kvalifikovani i profesionalni kadrovi voditi tu opštinu - izjavio je danas Skender Destani, predsednik Demokratske unije doline (DUD), koja je od danas deo lokalne vladajuće koalicije.


Žugić: Svi ključni parametri poslovanja banaka bilježe rast | Aktuelno\nNaslovna EKONOMIJA Žugić: Svi ključni parametri poslovanja banaka bilježe rast\nPrema njegovim riječima, nekvalitetni krediti se u kontinuitetu smanjuju i trenutno iznose 4,75 odsto ukupnih kredita\nGuverner Centralne banke Radoje Žugić informisao je predstavnike Svjetske banke o aktuelnom stanju u bankarskom sistemu. Istakao je da su pozitivni trendovi iz prethodne godine nastavljeni i u ovoj, te da svi ključni parametri poslovanja banaka bilježe rast.\nFoto: predstavnici: Centralna banka, Svjetska banka\n“Na kraju avgusta tekuće godine, aktiva banaka, u iznosu od 4,5 milijardi eura, je na istorijskom maksimumu, kao i likvidna aktiva u iznosu od 1,1 milijardu eura. Od kraja 2018. godine, kod 13 banaka u sistemu, ukupni krediti porasli su 10,7, kapital 18,2, a depoziti 9,9 odsto, što potvrđuje da postoji snažno povjerenje u bankarski sistem“, saopštio je tokom sastanka sa timom Svjetske banke guverner Žugić i dodao da su ranjivosti iz prethodnog perioda značajno smanjene.\nPrema njegovim riječima, nekvalitetni krediti se u kontinuitetu smanjuju i trenutno iznose 4,75 odsto ukupnih kredita.\nTim Svjetske banke su predvodili Emanuel Salinas, šef Kancelarije Svjetske banke za Bosnu i Hercegovinu i Crnu Goru i Mario Guadamillas, menadžer prakse Svjetske banke za finansije, konkurentnost i inovacije za region Evrope i Centralne Azije.\nNa sastanku je bilo riječi o napretku u aktivnostima koje je CBCG sprovela u cilju obezbjeđivanja drugog dijela programa razvojne garancije Svjetske bankeCrnoj Gori (PBG2).\nGuverner je upoznao predstavnike Svjetske banke i sa najvažnijim aktivnostima koje CBCG sprovodi, a tiču se, prvenstveno, implementacije revizije kvaliteta aktive bankarskog sistema (Asset Quality Review – AQR), modernizacije platnog prometa i usaglašavanja nacionalne sa evropskom regulativom.\nŠef Kancelarije Svjetske banke za Bosnu i Hercegovinu i Crnu Goru g-din Emanual Salinas i tim Svjetske banke su istakli da je CBCG odabrala adekvatne prioritete za naredni period i pozdravili su namjeru o sprovođenju AQR-a, kao djelotvornog instrumenta za prepoznavanje i rješavanje svih eventualnih dodatnih ranjivosti u bankarskom sistemu.\nSvjetska banka radi zajedno sa CBCG i Ministarstvom finansija Crne Gore na realizaciji aktivnosti u okviru odobravanja razvoje garancije PBG2, kojazacilj,između ostalog, ima da osnaži stabilnost finansijskog sistema kroz unapređenje zakonodavnog okvira i smanjenje potencijalnih ranjivosti.\nSNP poziva opoziciju na sastanak\nSvjetska banka: Svjetska privreda će pasti 5,2 odsto u 2020.


ZAKON O POTVRĐIVANJU PROTOKOLA O IZMENAMA I DOPUNAMA KONVENCIJE ZA ZAŠTITU LICA U ODNOSU NA AUTOMATSKU OBRADU LIČNIH PODATAKA: Potvrđivanjem ovog protokola sa jedne strane ispunjavaju se obaveze Republike Srbije, kao članice Saveta Evrope, a istovremeno i dodatno unapređuje zaštita ličnih podataka, kao jednog od osnovnih ljudskih prava\nZakon o potvrđivanju Protokola o izmenama i dopunama Konvencije o zaštiti lica u odnosu na automatsku obradu ličnih podataka usvojen je u Narodnoj skupštini Republike Srbije.\nOsnovni tekst ove navedene Konvencije Saveta Evrope, usvojen još 1981. godine u Strazburu, a Republika Srbija je potvrdila ovu Konvenciju 1992. godine.\nZnačaj ovog dokumenta je bio veliki jer je reč o jedinom postojećem zakonski obavezujućem međunarodnom ugovoru sa globalnim značajem u ovoj oblasti. Zbog toga ovu Konvenciju potvrdile su i neke države izvan Evrope.\nKonvencija je predvidela da je neophodno garantovati svakom fizičkom licu, bez obzira na njegovu nacionalnu pripadnost ili mesto stanovanja, poštovanje njegovih ljudskih prava i osnovnih sloboda, posebno prava na privatnost, kada je reč o automatskoj obradi njegovih ličnih podataka.\nSa druge strane, pored Konvencije takva obaveza proističe iz člana 42. stav 1. Ustava Republike Srbije koji propisuje da je zaštita podataka o ličnosti zajamčena. Međutim, imajući u vidu nove izazove zaštite pojedinca u pogledu obrade ličnih podataka koji su se pojavili nakon što je Konvencija usvojena, Komitet ministara Saveta Evrope je 18. maja 2018. godine usvojio Protokol kojim su u velikoj meri izmenjene i dopunjene odredbe osnovnog teksta Konvencije.\nPraktično je reč o modernizaciji Konvencije, koji se odnose na nove izazove koji se tiču privatnosti, a pre svega proizilaze iz upotrebe novih informacionih i komunikacionih tehnologija.\nIstovremeno, jača se i unutrašnji mehanizam Konvencije, kako bi se osigurala njena efikasna primena. Zbog toga protokol pruža jasan i fleksibilan multilateralni pravni okvir za lakši prekogranični protok podataka, istovremeno pružajući delotvornu zaštitu u situacijama kada se koriste lični podaci.\nProtokol takođe predstavlja sponu između različitih regiona sveta i različitih normativnih okvira, uključujući i novo zakonodavstvo EU, koje se u potpunosti primenjuje od 25. maja 2018. godine i koji se takođe poziva na konvenciju u kontekstu prekograničnog protoka podataka.\nIz navedenih razloga, kao i zbog činjenice da se potvrđivanjem ovog protokola sa jedne strane ispunjavaju obaveze Republike Srbije, kao članice Saveta Evrope, a istovremeno i dodatno unapređuje zaštita ličnih podataka, kao jednog od osnovnih ljudskih prava, Narodna skupština usvojila je ovaj protokol.\nIzvor: Vebsajt Narodne skupštine, 03.03.2020.


RSE: Francuska izašla s novim principima za proširenje EU\n► RSE: Francuska izašla s novim principima za proširenje EU\n"Jednom kada se pregovori otvore, proces integracije se više ne bi zasnivao na otvaranju velikog broja tematskih poglavlja, već na nekoliko uzastopnih faza, koje bi formirale koherentne blokove politika i šemu koju je EU uspostavila, uzimajući u obzir specifične karakteristike svakog kandidata, gde je to prikladno", stoji u dokumentu.\nU dokumentu stoji da bi "krajnji cilj bio puno i potpuno pristupanje" i da bi celokupan proces pridruživanja trebalo da bude "postepeniji i podsticajniji".\nFrancuska predviđa i dodatnu finansijsku pomoć u pretpristupnom procesu za Zapadni Balkan što podrazumeva veće pretpristupne instrumente, ali i pristup strukturalnim fondovima koji su sada rezervisani samo za zemlje članice EU.\nKljučni predlog Pariza tiče se usvajanja principa reverzibilnosti jer se smatra da bi to obezbedilo kredibilitet i podsticajnu prirodu procesa.\nPariz u dokumentu potvrđuje "nedvosmislenu podršku" evropskoj perspektivi zemalja Zapadnog Balkana i navodi da ceo region pripada Evropi po istoriji, kulturi i geografiji.\nFrancuska je više puta ukazivala na neophodnost promene pristupa u pregovorima o članstvu u Uniji i otvaranje novih pregovora uslovljavala promenom metodologije. To je bio i razlog zbog kojeg je Francuska na samitu Evropske unije u oktobru blokirala otvaranje pristupnih pregovora sa Severnom Makedonijom i Albanijom.


Potpisan ugovor za gradnju dionice Banja Luka – Doboj na Koridoru 5C | BL Portal\n1. Avgusta 2019. 12:17\nZamjenik predsjedavajućeg Savjea ministara BiH i ministar finansija i trezora Vjekoslav Bevanda i direktor Ureda Evropske banke za obnovu i razvoj (EBRD) u BiH Ijan Braun (Ian Braun) potpisali su danas u Sarajevu ugovor o grantu koji je osigurala Evropska unija za gradnju dionice Banja Luka – Doboj na Koridoru 5C.\nMinistar Bevanda izrazio je zadovoljstvo zbog potpisivanja ugovora o grantu između BiH i EBRD-a u vrijednosti od 12,9 miliona evra, čime će se nastaviti gradnja drumske infrastrukture na Koridoru 5C.\nNapomenuo je da je Evropska unija odobrila ovaj grant kroz investicijski okvir za zapadni Balkan (WBIF), a grantom će upravljati EBRD, koji će pomoći Javnom preduzeću „Autoputevi Republike Srpske“ da nastavi gradnju dvije petlje na autocesti u Johovcu i Rudanki.\nRadiće se i na dionici autoceste između ove dvije petlje u dužini od šest kilometara, kao i gradnja prilaznog puta sa dvije trake, a dijelom i prelaz preko rijeke Bosne.\nBevanda je podsjetio da je ovo dio paketa te da je 2017. godine s EBRD-om potpisan ugovor o zajmu od 70 miliona evra za ove dionice autoceste.\n– Ovakvi ugovori, koje prate i krediti evropskih banaka, prije svega EBRD-a, znače mnogo u pokretanju domaćih preduzeća, novih radnih mjesta i, na koncu, naše približavanje Evropi u komunikacijskom smislu – kazao je Bevanda.\nDirektor Ureda Evropske banke za obnovu i razvoj (EBRD) u BiH Ijan Braun izrazio je zadovoljstvo potpisivanjem ovog sporazuma, koji, kako je naveo, ilustruje zadovoljavajući napredak koji se ostvaruje u gradnji Koridora 5C.\nPrema njegovim riječima, uspostavljanje boljih veza unutar zemlje i njenog povezivanja s Evropom služiće boljoj integraciji, i to ne samo u ekonomskom smislu.\nKazao je da uskoro odlazi iz BiH te da mu je, nakon pet godina provedenih u BiH, zaista stalo do velikih infrastrukturnih projekata i ulaganja koja ova zemlja treba, a “Koridor 5C je najvažniji infrastrukturni projekat u zemlji“.\nŠef Delegacije EU u BiH i specijalni predstavnik EU za BiH, ambasador Lars-Gunar Vigemark pojasnio je zašto on u ime EU ili EU nisu oni koji danas stavljaju potpis na ovaj sporazum o bespovratnim sredstvima, kazavši da je razlog taj što je EU ova bespovratna sredstva, u iznosu od 12,9 miliona evra, povjerila EBRD-u za njihovo upravljanje.\nNapomenuo je da je ukupni iznos bespovratnih sredstava koje je osigurala Evropska unija, 15 miliona evra zato što se, pored ovih 12,9 miliona evra, osigurava još jedan dio za tehničku pomoć, a koji predstavlja novac poreznih obveznika EU.\nAmbasador Vigemark kazao je da je cijeli ovaj iznos bespovratnih sredstava od 15 miliona evra ili skoro 30 miliona maraka osnov koji je Bosni i Hercegovini omogućio uzimanje kredita od EBRD-a u iznosu od 70 miliona evra.\n– To je ta finansijska konstrukcija. Smatrao sam neophodnim da to pojasnim radi boljeg razumijevanja medija i građana, jer se vrlo često “razbacujemo različitim brojkama – napomenuo je ambasador Vigemark, prenosi Dnevni avaz.\nKrao bicikle po Banjaluci, pa ih preprodavao drugim licima


Predsednik Severne Makedonije Stevo Pendarovski i lideri stranaka na sastanku 17. marta na kome je dogovoreno odlaganje izbora predviđenih za 12. aprii.\nZaključujemo 15. jul kao datum za prevremene parlamentarne izbore, na kojim će učestvovati i opozicija, rekao je u ponedeljak (15. juna) Zoran Zaev, predsednik vladajućeg Socijaldemokratskog saveza (SDSM).\nZaev je na konferenciji za novinare rekao da je telefonski razgovarao sa liderom opozicione VMRO DPMNE Hristijanom Mickoskim, koji mu je potvrdio da će njegova partija učestvovati na izborima.\n“Tražili su sredinu jula, evo im sredina jula”, izjavio je Zaev, pozivajući Mickoskog da javno potvrdi da će učestvovati na izborima.\nLider opozicione VMRO DPMNE Hristijan Mickoski je potvrdio da će njegova partija učestvovati na izborima. On je ubeđen da će „zajedno sa narodom pobediti izvor krize“, a to su, prema njegovim rečima, Zaev i SDSM.\n"Oba uslova koja smo tražili, prihvaćeni su, protokol za zaštitu zdravlja građana i misija OEBS-a/ODIHR", ističe Mickoski.\nOdluka o datumu izbora dolazi nakon višenedeljne neizvesnosti o terminu i u vreme kada država funkcioniše bez Parlamenta, raspuštenog u februaru. Vlast je po raspuštanju Parlamenta preuzela takozvana tehnička vlada, u kojoj nekoliko članova ima i opozicija.\nPrevremeni izbori su bili zakazani za 12 april, ali su odloženi zbog pandemije korona virusa. Predsednik države Stevo Pendarovski je nekoliko puta proglašavao vanredno stanje, a Vlada tvrdila izbori trebaju biti održani 22 dana nakon okončanja tog stanja. U međuvremenu, SDSM je želeo da se na glasanje ide još početkom juna, ali je taj datum pomeran.\nMickoski je u međuvremenu zatražio od predsednika Pendarovskog da se u državi nastavi vanredno stanje, kako bi se ispunila dva uslova za održavanje izbora. Prvi je da se izradi protokol za zaštitu zdravlja ljudi da bi imali fer i demokratske inkluzivne izbore. A drugi uslov je prema Mickoskom, uspostavljanje misije OEBS-a, ODIHR.\nZaev je u ponedeljak takođe pozvao Pendarovskog da proglasi novo vanredno stanje u trajanju od 10 dana, da bi izbori prema rokovima bili 15 jula.\nAko sve partije prihvate ovaj predlog, izbori će umesto u nedelju, kao do sada, biti održani u sredu, koja će biti proglašena neradnim danom. U ponedeljak Iiutorak, 13 i 14 jula, glasaće bolesni i iznemogli, bolesni od korona virusa koji se leče kod kuće ili u bolnici, svi koji su u samoizolaciji i svi hronični bolesnici.\nGlasanje 15. jula će trajati do 21, umesto do 19 sati, kao što je bilo uobičajeno.\nZaev je još rekao da su izbori neophodni, jer prema njegovim rečima, Severna Makedonija neće izdržati veću krizu od ove sa tehničkom vladom i bez parlamenta. Potrebne su, naveo je, „funkcionalne institucije da bi jesen dočekali spremni za suočavanje sa posledicama korona virusa.


Unaprijedite vaše turističko poslovanje – ibookhotel\nibookhotel October 8, 2015 August 8, 2016 IT i implementacija, Poslovni turistički softver\nZa turoperatore i turističke agencije upravljanje rezervacijama je samo jedan dio dnevnih aktivnosti. Telefonski pozivi i slanje mejlova uzimaju vam dragocjeno vrijeme. Online rezervacioni sistem može drastično poboljšati vašu efikasnost u prodaji i olakšati upravljanje ponudom i procesom plaćanja. Sa kvalitetnim rezervacionim sistemom sa malo uloženog rada možete povećati broj vaših online rezervacija i stvoriti modernije iskustvo za vas i vaše klijente.\nIntegracija može biti jedna od prednosti kvalitetnog online rezervacionog sistema. Ukoliko se ne može spojiti direktno sa vašim bankovnim računom i omogući primanje uplate kreditnom karticom direkno na vašem portalu, možete izgubiti kupce koji žele obaviti rezervaciju u realnom vremenu i dobiti potvrdu da je njihova rezervacija uspješno obavljena.\nPrilikom odabira online rezervacionog sistema potrebno je obaviti puno istraživanja i razmatranja u onome što će najbolje raditi za vas.\nDobar rezervacioni sistem će imati lijepo dizajniran dio za pregled ponude za vaše klijente, jednostavan proces izrade rezervacije, lako upravljanje ponudom kroz admin panel, kalendar dostupnosti i mogućnosti lake integracije na web portal.\nTakođe je potrebno stupiti u kontakt sa korisničkom službom koja će vam pomoći da otpočnete rad sa online rezervacionim sistemom sa lakoćom. Istražite svaku opciju i pogledajte šta njihovi prethodni klijenti kažu o usluzi koju pružaju.\nMnogi rezervacioni sistemi funkcionišu i po modelu mjesečne pretplate (pay as you go – software as a service) koji imaju moguđnost daljeg prilagođavanja od strane vaših prograramera ukoliko su vam potrebna.\nOnline rezervacioni sistem koji se lako integriše sa vašim postojećim poslovnim strukturama i koji u potpunosti pokriva potrebe agencijskog poslovanja, jedan je od najboljih načina da razvijete vaše poslovanje.\nPrevious Omogućite partnerima on-line booking B2B\nNext Kanali distribucije za turoperatore i turističke agencije


“Kada na slobodi postane ropstvo”\nŽrtve torture u koncentracionim logoria smrti u agresiji na Republiku Bosnu i Hercegovinu i genocida protiv njenih građana, prije svega Bošnjaka, su ponovo žrtve, ovoga puta otuđenih političkih elita koji od završetka oružanog dijela agresije i genocida nikada nisu bile glas žrtava i korumpiranog pravosudnog sistema. Posljedica sprege otuđenih političkih elita i korumpiranog pravosuđa je potpuna pravna zapuštenost žrtava torutre. Umjesto da sudovi u Bosni I Hercegovini, u skladu sa Rezolucijom Generalne skupštine UN-a A Res 60/147, olakšaju pristup žrtava torture pravosuđu i pojednostave ostvarenja prava žrtava torture u sudskim postupcima, oni svojim nezakonitim i pristrasnim djelovanjem rade protiv žrtava. Institut za istraživanje genocida Kanada podržava Savez logoraša Bosne i Hercegovine, posebno u smislu zaštite osnovnih ljudskih prava i sloboda logoraša.\nPrema podacima Saveza logoraša BiH, na teritoriji BiH je tokom agresije bilo 657 logora, od toga najveći broj na teritoriji pod kontrolom vojske i policije Republike Srpske, a kroz koje je ukupno prošlo oko 200.000 zarobljenika. Oko 30.000 njih je ubijeno ili se još uvijek vode kao nestali.\nViše od 30.000 logoraša iz Bosne i Hercegovine u ovom momentu je u sudskom sporu protiv entiteta Republika Srpska i Federacije BiH zbog tortura koji su prošli u logorima tokom agresije na BiH od 1992. do 1995. godine. Ukupan odštetni zahtjev prema RS-u težak je oko milijardu i 600 miliona KM, dok on prema FBiH iznosi oko 400 miliona KM, piše Patria.


Kuglaški rezultati | Pančevac\n04.11.2019 13:57·0 komentaraPregleda: 15\nDolina iz Padine bila je slobodna u devetom kolu Druge vojvođanske lige. Desetog novembra u 14. časova Dolina igra u Padini protiv Slovena iz Rume. Crveno-plavi su prvi sa 13 osvojenih bodova.\nKuglašice Slavije u Prvoj ligi Srbije grupa Vojvodina izgubile su u Senti od istoimene ekipe sa 3:5. Slavijašice su druge sa sedam osvojenih bodova. Devetog novembra u 16. časova se sastaju slavijašice na kuglani u Kovačici protiv Vrbasa.


RTS :: Panel o negovanju srpskog jezika\nDruštvo Panel o negovanju srpskog jezika\nutorak, 19. apr 2016, 14:28 -> 14:47\nPanel o negovanju srpskog jezika\nU Biblioteci grada Beograda održana je panel diskusija na temu negovanja srpskog jezika koju je organizovalo Udruženje izdavača i knjižara Srbije, Privredna komora Beograda i Biblioteka grada Beograda.\nU razgovoru su učestvovali gradski sekretar za kulturu Vladan Vukosavljević, direktorka Biblioteke grada Beograda Jasmina Ninkov, predsednik Udruženja izdavača i knjižara Srbije (UIKS) Dejan Papić, predsednik Odbora Beogradskog sajma knjiga Zoran Avramović i glumac Svetislav Goncić.\nSkup je u ime organizatora otvorio Dejan Papić podsetivši da se izdavači ne\nbave samo ekonomskom stranom izdavaštva, već smatraju za obavezu da vrše i društveno korisne akcije za podšku knjizi i čitanju i da im to da kulturološku težinu.\nPrema Papićevim rečima, knjiga ne može opstati bez jezika i jedan od važih zadataka izdavača je negovanje srpskog jezika, jer knjige su "kakva-takva brana pred kvarenjem jezika na kome su pisane".\n"Ovo udruženje, kazao je predsednik UIKS-a, oseća društvenu odgovornost da stalno podseća na važnost i vrednost knjige i da brani kulturu sa svih strana", rekao je Papić.\nDodao je da je teže naći one koji rade na promovisanju srpskog jezika i zato je pozdravio akciju Beograda da pokrene projekat "Negujmo srpski jezik".\nSmatra da je pre svega obrazovni sistem obavezan da se posveti negovanju jezika i podsticanju kulture čitanja, jer narod koji napušta svoj maternji jezik je osuđen da nestane.\nPominjući rezultate istraživanja, upozorio je da je kod mladih zapaženo odustvo koncentracije i da je nabolji "lek" staro dobro čitanje, a na izdavačima je zadatak da se postaraju da im ponude atraktivna dela koja će ih privući.\n"Čitanje nikako ne sme da se stavi u drugi plan", istakao je Vukosavljević.\nPrimetila je da je plakate ove akcije sretala na najneočekivanijim mestima i da je to pravi put da se podstaknu čitaoci da razmišljaju o pravilnom govoru i tako ga prenose na potomstvo.\nDodao je da je UIKS, u saradnji sa Narodnom bibliotekom Srbije, organizovao popuste u 83 knjižare u 23 grada Srbije, a širom zemlje biće popusti za građane sa članskim kartama biblioteka iz tekuće kalendarske godine.\nU ove obe akcije su uključeni "Službeni glasnik", "Delfi", "Laguna", "Mladinska knjiga", "Dereta", "Dobra knjiga", "Kreativni centar", "Pčelica" i "Evro buk", a knjižare u kojima će se primenjivati ovi popusti su u svim većim gradovima Srbije.\nPodsetila je na jednog univezitetskog profesora sa Pravnog fakulteta koji nije hteo da dozvoli studentu da polaže kod njega ispit ako nije pokazao da čita knjige i dnevnu štampu.\nZa Jelenu Trivan podjednako je važno da se podrže kvalitetni prevodi stranih knjiga, a ne da se prodaju bez intervencije stručnih lektora.\n"Prevodi su nekada bili majstorski urađeni i mogli su se tretirati kao svaka kulturna aktivnost, a danas su se sveli da radove nedovoljno obrazovanih studenata", požalila se Trivanova.\nIzrazila je nadu da će se svi koji se bave knjigom ujediniti oko čuvanja lepote srpskog jezika.\n"Ovo je jedna od najvažnijih kulturoloških tema koja je skrajnuta", upozorio je Avramović.\nNa kulturu čitanja utiču, rekao je, porodica, društvo, škola i na njima je da otklone krizu na tom planu.\n"Dete koje ne vidi ukućane da čitaju i njima se ne čita, svakako neće zavoleti knjigu, kao ni oni učenici, bez dobrih profesora, koji će izgubiti svaku želju za čitanjem ako su primorani da čitaju zastarelu i neinteresantnu lektiru", upozorio je Avramović.\nKao dokaz ovoj tezi on je naveo rezultate jedne ankete da 85 odsto učenika ne čita lektiru, a uglavnom najveći broj njih ne pročita nijednu knjigu mesečno.\nPrimetio je da je tom akcijom pokrenuto interesovanje javnosti i da treba da se nastavi istim putem, a da država treba da se postara da se školske biblioteke sistematski snabdevaju novim knjigama.\n(utorak, 19. apr 2016, 17:44) - anonymous [neregistrovani]\nVolim Srpski jezik, jer je lep, raznovrsan, bogat, ali.....\n......se plasim da ne bude unisten, ovim pomodarstvom, i osiromasen. Ne primecujem medju mladim generacijama zaljubljenost u lepotu govora, pisane reci - komunikacije!


Švedska iz škola proterala strogoću i uvela celoživotno učenje uz besplatno školovanje - JUGPRESS\n“Ne vidim taj preduzetnički duh u Srbiji. Mislim da bi bilo divno da ima mnogo više Srba koji prave kompanije i investiraju u Srbiju. Sada ovde dolaze strane kompanije, neretko zbog jeftine radne snage, ali čini mi se da Srbija može i bolje – da njeni građani grade nešto, a ne samo da budu loše plaćena radna snaga. Potrebno je više da bi društvo išlo napred”, zaključuje Vern.\nKoordinator za komunikacije i javnu diplomatiju u ambasadi Švedske u Beogradu Slavica Marković Sandić koja je završila osnovnu školu i pola gimnazije u Švedskoj kaže za Betu da obrazovanje u toj skandinavskoj zemlji karakteriše reč “mogućnosti”.\n“Obrazovanje ne vezuju za starosno doba. Vrlo često se desi da deca posle gimnazije ne upišu odmah fakultet, nego putuju, zasnuju porodicu, pa se tek tad vrate na studije. Često se dešava i da ljudi odu u penziju, pa onda upišu ili dovrše fakultet”, kaže naša sagovornica.\nU Ministarstvu obrazovanja Švedske kažu da je u 2021. u budžetu izdvojeno za obrazovanje 8,157 milijardi evra. To uključuje obrazovanje dece, omladine i odraslih, univerzitete i fakultete… Ukupan državni budžet za 2021. godinu je 115,126 milijardi evra.\n“To bi značilo da se oko sedam procenata ukupnog državnog budžeta u nekom obliku izdvaja za obrazovanje “, naveli su.\n“Švedski obrazovni sistem organizovan je tako da pruži svim devojčicama, dečacima, ženama i muškarcima priliku da ispitaju svoje sposobnosti i veštine i razviju ih u potpunosti. Dobro obrazovanje pojedincima daje čvrsto polazište za nalaženje posla ili nastavak školovanja, gradeći temelje za društvo koje dobro funkcioniše i u kojem niko nije diskriminisan ili isključen”, istakli su u Ministarstvu.\n“Dakle, cilj školskog sistema je da pruži svoj deci, bez razlike, jednake šanse za uspeh u životu”, kazali su u švedskom Ministarstvu obrazovanja.\nFokus tokom pandemije smanjiti širenje virusa i obrazovati đake. Fokus švedske vlade tokom pandemije bio je da smanji širenje virusa, da se osiguraju neophodni resursi za zdravstvenu zaštitu i ublaže negativni efekti na ključne društvene funkcije. “Istovremeno, važno je olakšati obrazovanje učenika. Fizičko učešće u školama je važno za proces učenja, kao i za njihovo mentalno blagostanje”, kazali su iz Švedskog Ministarstva obrazovanja. Istovremeno, deca i mladi su manje podložni bolesti i imaju manji rizik od širenja virusa na druge, pa je cilj Švedske bio da škole što više ostanu otvorene.\n“Srbija je iz sredstava EU dobila Sektorsku budžetsku podršku od 27,4 miliona evra u periodu 2017-2019. namenjenu realizaciji obrazovnih reformi u skladu sa Strategijom obrazovanja do 2020. godine”, naveli su iz Delegacije.\n“Rezultati su postignuti i u referenciranju nacionalnog okvira kvalifikacija sa evropskim okvirom, kao i u obezbeđivanju jednakih mogućnosti za romsku decu u obrazovnom sistemu”, kazali su.\n“Rad na kvalitetu obrazovanja na jezicima nacionalnih manjina i uspostavljanju koherentnog sistema za upravljanje informacijama, čime će se omogućiti izveštavanje o relevantnim nacionalnim i međunarodnim indikatorima i merilima EU”, objasnili su iz Delegacije.\n“Na nacionalnom nivou ciljevi su razvoj inkluzivnog e-učenja, sistem i jačanje kapaciteta institucija za njegovu isporuku, upravljanje i praćenje, puni razvoj pravnog okvira koji će regulisati inkluzivni sistem učenja na daljinu na nacionalnom nivou i školskom nivou”, kazali su.\n“Povećanje kompetencija nastavnog osoblja i pedagoških asistenata da podrže učešće dece iz osetljivih grupa u učenju na daljinu i uopšte da se poveća kvalitet obrazovanja svih učenika”, jeste cilj, kako su istakli.\n“Osim povećanja obuhvata na svim nivoima obrazovanja, u fokusu nove Strategije je i razvoj ključnih kompetencija učenika i nastavnika, osnaživanje i razvoj ljudskih resursa u oblasti obrazovanja i osavremenjivanje procesa nastave i učenja, kao i uslova u kojima se odvijaju”, naveli su.\n“Cilj Ministarstva je da obezbedi još bolje uslove za napredak učenika, kvalitetnije programe, bolju podršku nastavnicima, kvalitetnije obrazovne politike, upotrebu savremenih tehnika i alata, ali i bolju vezu obrazovanja i tržišta”, naveli su.\n“Ministarstvo prosvete, nauke i tehnološkog razvoja organizovalo je i proces učenja na daljinu za učenike pripadnike osam nacionalnih manjina koji se obrazuju na svom maternjem jeziku”, naveli su.\n“Veoma je važno u cilju zadovoljenja socijalne pravde omogućiti dostupnost obrazovanja svima. Primeri besplatnog obrazovanja u Švedskoj su dobri. Druga tema o kojoj od ove zemlje možemo mnogo naučiti jeste izgradnja sistema celoživotnog učenja, i učenja uz rad”, kaže Božić.\n“Prema dostupnim podacima veliki broj učenika ne stiče potrebne veštine kroz obrazovanje. U poslednjem PISA istraživanju, za 38% učenika se procenjuje da nisu dostigli funkcionalnu čitalačku pismenost, a 40% matematičku pismenost”, navodi ona.\n“Ono što se pominje u predlogu teksta Strategije razvoja obrazovanja i vaspitanja, jeste da će se intenzivno radi na podršci uvođenju studija uz rad”, navodi Đurović.\nIzvor: Nataša Stojanović, novinarka Bete-EurActiv\nTekst je nastao u okviru projekta Puls Evrope – medijske posete EU koji finansira EU a sprovodi Delegacija EU u Srbiji


Bajden upozorava Rusiju: „Putinu sam rekao da će ekonomske posljedice biti razorne“ - epiCentar INFO\nBajden upozorava Rusiju: „Putinu sam rekao da će ekonomske posljedice biti razorne“\nPredsjednik SAD Džozef Bajden potvrdio je iz svoje kuće u Vilmingtonu da je upozorio ruskog predsjednika Vladimira Putina da će Rusija platiti “stravičnu cijenu” i suočiti se sa razornim ekonomskim posljedicama ako napadne Ukrajinu.\nBajden je rekao novinarima da mogućnost slanja američkih kopnenih borbenih trupa u Ukrajinu u slučaju ruske invazije “nije bilo na dnevnom redu”, iako će se od Sjedinjenih Država i NATO tražiti da pošalju više vojnih snaga na istočne granice NATO kako bi se učvrstila linija odbrane, prenosi Rojters.\n–Apsolutno sam jasno stavio do znanja predsjedniku Putinu… da će, ako krene na Ukrajinu, ekonomske posljedice po rusku ekonomiju biti razorne… razorne – rekao je Bajden.\nAmerički predsjednik, koji je prošle nedjelje dva sata razgovarao telefonom sa Putinom, rekao je da je ruskom lideru jasno stavio do znanja da će se položaj Rusije u svijetu “znatno promijeniti” u slučaju upada na Ukrajinu.\nMinistri spoljnih poslova Grupe sedam najbogatijih demokratija juče su poslije ministarskog sastanka u Liverpulu pozivali Moskvu da se vrati za pregovarački sto i poslali sličnu poruku Moskvi, upozoravajući na “stravične” posljedice u slučaju ruskog upada u Ukrajinu.\nNakon sastanka ministara spoljnih poslova zemalja G7, ministri finansija Grupe sedam najbogatijih demokratija sastaju se virtuelno sutra kako bi razmotrili ekonomske probleme, uključujući inflaciju, ali će se dotaknuti i potencijalnih sankcija Rusiji u slučaju da Moskva pokrene vojnu akciju protiv Ukrajine, rekli su zvaničnici.\nUkrajina je optužila Rusiju da je okupila desetine hiljada vojnika u pripremi za moguću vojnu ofanzivu velikih razmjera, ali Moskva poriče da je planirala bilo kakav napad i optužuje Ukrajinu i Sjedinjene Države da podstiču nestabilnost, ukazujući da su Rusiji potrebne bezbjednosne garancije zbog sopstvene zaštite.\nBajden je prošle nedjelje obećao centralnoevropskim članicama NATO veću vojnu podršku u jeku sve veće zabrinutosti zbog gomilanja ruskih trupa što bi, kako se strahuje, moglo da dovede do rezultata sličnog ruskoj aneksiji Krima 2014. godine, rekao je savjetnik predsjednika Litvanije.\nPrevious Narodna skupština usvojila Deklaraciju o ustavnim principima: Pripremiti novi tekst Ustava RS\nNext Mural Ratka Mladića osvanuo u Banja Luci (FOTO)\nPalmer: Puno je teškog posla, ali dobro smo počeli


Autobusi koji budu vozili decu na ekskurzije i druga putovanja moraće da ispune kriterijume propisane novim pravilnikom, koji treba da stupi na snagu od 1. septembra\nMere bezbednosti biće povećane, a novina je i to da će svako dete morati da bude vezano pojasom. Svako dete moraće da veže pojas ili autobus neće krenuti. Novi pravilnik donosi strože provere kako bi deca na putu bila bezbedna i predviđa da svaki autobus mora da ima registracionu nalepnicu i potvrdu o tehničkoj ispravnosti staru do 30 dana, licencu za prevoz, oznaku za organizovani prevoz dece, sigurnosne pojaseve za sva sedišta, uređaj za zagrevanje, hlađenje i provetravanje, tapacirana sedišta, pribor za čišćenje, obaveštenja o ulazu, izlazu, slobodne prolaze između sedišta i svih izlaza.\nTakođe, svaki autobus mora imati bar jedan aparat za gašenje požara, opremu za pružanje prve pomoći i ostalu propisanu opremu poput rezervnog točka i trougla. Po pravilniku, vozač mora da bude psihofizički sposoban da upravlja vozilom, ima fotokopiju lekarskog uverenja staru do godinu dana, odgovarajuću vozačku dozvolu najmanje tri godine, dokaze o aktivnostima vozača, kvalifikacionu karticu za obavljanje poslova profesionalnog vozača i ugovor o radu.\n-Kao što su farbanje vozila, takođe imamo jednu odredbu koja govori da će vozila morati da prelaze svaki mesec tehnički pregled. Tu bi trebalo videti, jer neka od tih vozila prelaze oko 50 kilometara dnevno da taj rok bude duži. To je i finansijsko opterećenje i izdvaja se i vreme da bi se vozilo zakazalo za tehnički pregled - objašnjava za RTS Drago Tošić, direktor konzorcijuma privatnih prevoznika.\nIz konzorcijuma kažu da im je potrebno više vremena za opremanje autobusa pojasevima i ostalom opremom. Sa grupom od tridesetoro dece moraće da ide najmanje jedan grupni pratilac, dok uz veću gurpu moraju ići najmanje dva. Oni će biti dužni da obezbede mir i disciplinu tokom vožnje.\n-Ono što je jako bitno za velike gradove kao što je Beograd, Novi Sad, Kragujevac ne moraju organizatori putovanja da čekaju taj poslednji trenutak, 48 sati, bolje da ekskurziju najave ranije kako bismo imali dovoljno vremena da organizujemo pregled svakog autobusa - ističe Aleksandar Radenković, kapetan policije.\n-Nijedan autobus, ako je ekskurzija prijavljena, neće krenuti bez da bude pregledan - dodao je Radenković.


Školska godina počinje bez štrajka, ali neregularno\nBeta 18. avgusta 2016. 14:15\nPredsednica Unije sindikata prosvetnih radnika Srbije (USPRS) Jasna Janković izjavila je danas da školska godina neće početi štrajkom, ne zato što za to nema razloga, već zato što novoj Vladi Srbije i ministru prosvete Mladenu Šarčeviću treba dati 100 dana.\nJanković je na konferenciji za novinare u Beogradu rekla da je Predsedništvo USPRS preporučilo da se pred početak školske godine organizuje protest, ali da će konačnu odluku u organizovanju štrajka doneti Glavni odbor tog sindikata.\nPredstavnici USPRS i ostalih reprezentativnih sindikata prosvete danas su se sastali sa novim ministrom Mladenom Šarčevićem, a na sastanku je bilo reči o raspodeli tehnoloških viškova u prosveti.\nPredstavnik USPRS Dobrivoje Marjanović naveo je da će u ponedeljak, 22. avgusta školskim upravama biti prosledjeno korigovano Uputstvo za raspodelu tehnoloških viškova.\n„Važno je da to uputstvo bude u ponedeljak, jer na terenu direktori i predstavnici sindikata se i dalje pozivaju na prethodno uputstvo. Regulativa nije promenjena. Kolektivni ugovor i zakon prepoznaju proces preuzimanja i rešavanja tehnološkog viška, tako da tu ne očekujemo probleme. Očekujemo probleme samo ako se izigravaju kolektivni ugovori i zakon, kao prošle godine“, naveo je on.\nNa pitanje koliki je tehnološki višak Marjanović je rekao da se taj broj sada ne može znati, jer u ponedeljak u Službenom glasniku izlaze Pravilnici o finansiranju ustanova.\n„Podaci koji su sada na portalu ministarstva nisu aktuelni jer će se menjati. Nama je veći problem što mnogi direktori do 15. avgusta nisu ispunili obrazac na portalu ministarstva“, rekao je on.\nJasna Janković rekla je sigurno nema manje od 10.000 ljudi sa nepunom normom, a kako je navela, prethodni ministar Srdjan Verbić jedini je uspeo da prebroji koliko ljudi radi u prosveti.\nOna je navela da školska godina neće početi regularno, jer se sa mnogim stvarima zakasnilo, a još se ne zna ni kako će biti formirana odeljenja.\n„Vi ćete sada morati od sedam odeljenja koja imate, po pravilniku da formirate šest“, navela je ona i dodala da će po tome u jednom odeljenju biti više dece nego ranije, a biće povećan i broj tehnološkog viška.\nPredsednica USPRS kazala je da je i pored toga što je na snazi Uredba o zabrani zapošljavanja u javnom sektoru, 3. avgusta Vlada Srbije potpisala zaključak o tome da se odobre 22 nova radna mesta u prosveti i navela da ti konkursi moraju biti poništeni.\nOna je rekla da je na predstavnike sindikata ostavila utisak operativnost novog ministra, kao i to da je na vreme došao na sastanak.\nJankovć je dodala da je ministar naveo da će se nova Vlada Srbije više baviti prosvetom.\nKako je navela, u ponedeljak bi trebalo da počne da radi unapredjeni informacioni sistem „Dositej“ na osnovu koga će svaki zaposleni u prosveti na portalu imati mogućnost da proveri različite podatke.


Android revija » Lenovo P90 prvi pametni telefon sa 64-bitnim Intel Atom procesorom! Lenovo P90 prvi pametni telefon sa 64-bitnim Intel Atom procesorom! – Android revija\nKompanija Lenovo je na Međunarodnom sajmu potrošačke elektronike 2015 najavila nove uređaje i dodatke napravljene sa ciljem da poboljšaju iskustvo sa mobilnim telefonima za potrošače u pokretu. Lenovo P90 je debitovao kao prvi pametni telefon sa procesorom Intel® Atom™ od 64 bita i modemom Intel XMM™ 7260 LTE-Advanced koji obezbeđuju vrhunske performanse i brzinu.\nLenovo P90 prvi pametni telefon sa 64-bitnim Intel Atom procesorom! was last modified: January 19th, 2015 by Goran Aničić\nCES 2015LenovoLenovo P90Lenovo Srbija\nU Crnoj Gori i četvrti mobilni operator!


Macron: Ako izveštaj EK o S. Makedoniji i Albaniji bude pozitivan podrška nastavku pregovora\n15. februar/veljača, 2020.\nFrancuski predsednik Emmanuel Macron rekao je u subotu da će, ukoliko rezultati izveštaja Evropske komisije u martu o Severnoj Makedoniji i Albaniji budu pozitivni, podržati otvaranje pregovora za te dve zemlje, prenosi Rojters.\n"Izveštaj čekamo u martu ... zavisno od toga da li su rezultati pozitivni i ako se uspostavi poverenje onda bismo trebali biti u mogućnosti da otvorimo pregovore", izjavio je Macron na Minhenskoj konferenciji o bezbednosti.\nSavet opštih poslova Evropske unije u junu 2019. nije dao zeleno svetlo otvaranju pristupnih pregovora sa Severnom Makedonijom i Albanijom, ali su ministri obećali da će u drugom polugođu doneti “jasnu i sadržajnu” odluku.\n“U svetlu ograničenog vremena i važnosti pitanja, Savet će se vratiti ovom pitanju s ciljem da se donese jasna i suštinska odluka što je pre moguće i najkasnije u oktobru 2019. godine”, navedeno je u završnom dokumentu koji su usvojili ministri EU.\nOvo je drugi put da ministri EU obećavaju donošenje odluke i propuštaju datume koje su sami zakazali.\nVeć prošle godine, Savet opštih poslova je u zaključcima istakao da će “u junu 2019. godine odrediti evropski put” Albanije i Severne Makedonije.


Odmor u Srbiji : Vikendica Bajka Divcibare 11.10.2020 - ID 60656993 - KupujemProdajem\nOdmor u Srbiji > Divčibare > ID oglasa: #60656993 (postavljen: pre nedelju dana)\nViđeno: 12787 puta\nVikendica Bajka dostupna od 27-og septembra.\nNalazi se nalazi u Begradskom naselju, na deset minuta laganog hoda od središta turističkog centra Divčibare. Kuća je rađena u planinskom stilu, okružena je borovom šumom, izolovana je od buke i nudi gostima neposredni dodir sa prirodom. Vikendica je površine 120m2 i sastoji se od dve trokrevetne spavaće sobe sa terasama i kupatilom na spratu kao i spavaće sobe, trpezarije, kuhinje, dnevnog boravka, kupatila i trema u prizemlju što je dovoljno da se komotno ugosti 10. odraslih osoba a po potrebi i više. Gostima smeštaja stoje na raspolaganju:\n* centralno grejanje na struju ili drva\n* klima uređaj sa inverterom\n* kompletno opremljena kuhinja sa svim pratećim elementima i tehnikom(ugradna ploča na struju i plin, sudomašina, kombinovani frižider, aspirator. . . )\n* veliki trem sa baštenskim stolom i stolicama\n* wi fi bežični internet i kablovska televizija\n* LED i DVD\n* dečiji bebi krevetac\n* komarnici u svim prostorijama


Jasno je da malinari pošteno žive od svog rada i da je otkupna cena nedovoljna, ali najava blokade najvećeg Sabora trubača na svetu je, mora se reći, sebična. Jer i od Guče neki ljudi žive i na njoj dobro zarađuju, a i veliki broj turista iz celog sveta dolazi u našu zemlju samo da čuju srpsku trubu na uvce. Možda neko i ne voli ova šatorska veselja i preterivanje u jelu i piću, ali Sabor trubača čini Srbiju prepoznatljivom za brojne turiste. Čak i da nije tako (a jeste), zašto bi neko ko nema bilo kakve veze sa svim dešavanjima trpeo na bilo koji način. Najlakše je zbog svoje muke naterati da i drugi pati.\nIpak, postoji i neko ko je nadležan za celu situaciju, a to je Vlada Srbije i Ministarstvo pljoprivrede. Kažu stručnjaci da su zahtevi malinara nerealni, da država nema novca za subvencije, da bi izlaženje u susret malinarima koštalo 16 miliona evra, da malina nije isti što i pšenica i tako dalje. Malinari kažu da je i malina brend Srbije, da oni pošteno žele da žive od ovog voća i da ovako više ne mogu da izdrže.\nI šta sad? Da li Vlada treba da uradi još nešto, osim da postavi kordon policije i razbesni malinare, koji će zbog toga da razbesne Dragačevce. Očajnim malinarima ne treba odgovor „nema“ i „nije realno“. Država mora da odradi svoju ulogu makar kao posrednik i smisli neko rešenje za problem koji traje godinama.\nOvako će maline propadati, a to neće pomoći u rešavanju zategnute situacije za koju se može reći da je „prava truba“.


16. mart 2021. Predsednici odbora na virtuelnom sastanku sa polaznicima Koledža Nacionalne odbrane iz Ujedinjenih Arapskih Emirata\nŽarić Kovačević izrazila je posebno zadovoljstvo što je eminentna obrazovna ustanova, kao što je Fakultet nacionalne odbrane iz nama vrlo bliske i prijateljske države kao što su Ujedinjeni Arapski Emirati, inicirala razgovor.\n„O bliskosti naše dve države govori vrlo intenzivna bilateralna saradnja i brojni zajednički projekti i aktivnosti gde ubrajam i ovaj razgovor. Naš predsednik, Aleksandar Vučić je upravo prošle nedelje boravio u Ujedinjenim Arapskim Emiratima i imao vrlo sadržajne razgovore sa prestolonaslednikom Abu Dabija, šeikom Muhamedom bin Zajedom al Nahjanom, koji je i zamenik glavnokomandujućeg Oružanih snaga UAE. Tom prilikom je dogovorena izgradnja fabrike za proizvodnju kineske vakcine protiv Kovida u Srbiji u saradnji sa Emiratima, što smatramo veoma važnim. Takođe, prošle nedelje nam je iz Emirata stigao i drugi deo medicinske pomoći u vidu ultrazvučnih aparata, skenera, mobilnih rendgen aparata, magnetne rezonance, protokomere i sve ono što je potrebno za negu pacijenata koji su zaraženi korona virusom, na čemu smo veoma zahvalni“, naglasila je Žarić Kovačević.\nOna je najavila da će sledeće nedelje, Poslanička grupa prijateljstva sa Ujedinjenim Arapskim Emiratima imati video sastanak sa Poslaničkom grupom prijateljstva sa Srbijom u Parlamentu Ujedinjenih Arapskih Emirata.\n„To će biti prvi video sastanak koji naša Narodna skupština ima sa nekom grupom prijateljstva iz sveta i meni kao predsednici Grupe prijateljstva sa Emiratima je posebno drago zbog toga. Sigurna sam da će taj sastanak dati poseban doprinos unapređenju parlamentarnih i ukupnih bilateralnih odnosa dve zemlje“, zaključila je Žarić Kovačević.\nAleksandar Marković je u posebnom segmentu predstavio nadležnosti i rad Odbora za odbranu i unutrašnja pitanja. On je istakao da su parlamenti u svim demokratskim društvima priznati i prepoznati kao najprimerenije mesto za zastupanje javnog interesa u oblasti bezbednosti, jer je parlament najviše predstavničko telo u državi, neposredno izabrano od samih građana i, samim tim, telo sa najširim demokratskim kapacitetom.\n„Pred parlamente je, tako, postavljen ambiciozan zadatak da se stara o tome da sistem bezbednosti obezbeđuje efikasno i efektivno ostvarivanje i zaštitu društveno prihvaćenih vrednosti i ciljeva. Srbija tu nije izuzetak u odnosu na ostale evropske države. Razvojem demokratskih institucija i opštom demokratizacijom srpskog društva i sam koncept demokratske i civilne kontrole sektora bezbednosti ojačan drugim državnim akterima (npr. Zaštitnikom građana ili Poverenikom za informacije od javnog značaja i zaštitu podataka o ličnosti) i proširen na celokupnu javnost, ali je parlamentarni segment ipak ostao ključan za obezbeđivanje demokratskog upravljanja celokupnim sektorom bezbednosti“, naglasio je Marković.\nTokom sastanka predsednici dva odbora upoznali su studente sa ulogom, nadležnostima, strukturom i radom Narodne skupštine, kao i spoljnopolitičkim aktivnostima i radom poslaničkih grupa prijateljstava.


Kerry i Lavrov razgovarali o ubistvu Nemcova i Ukrajini\nAmerički državni sekretar John Kerry susreo se sa ruskim ministrom vanjskih poslova Sergejom Lavrovim u Ženevi u trenutku podignutih tenzija kako zbog Ukrajine, tako i zbog ubistva oštrog kritičara Kremlja, Borisa Nemcova.\nNakon 20-tak minuta susreta na marginama sastanka Vijeća za ljudska prava Ujedinjenih nacija, Kerry je tweetovao da je imao "iskrenu diskusuju" o Ukrajini , Siriji i pregovorima sa Iranom o postizanju sporazuma o nekleranom programu Teherana.\nKerry i Lavrov su se rukovali uoči sastanka ali nikakvih izjava za jevnost nije bilo.\nKerry je prethodnog dana, 1.marta, pozvao na "temeljnu transparentnu i stvarnu istragu" o "brutalnom ubistvu" Nemcova dok su se destine hiljada ljudi okupili u Moskvi na maršu žalosti, za u petak (27.februar) veče ubjenim opozicionim liderom.\nNemcov je ubijen u centru Moskve, u neposrednoj blizini Kremlja, kada su mu napadači iz automobila ispalili smrtonosne hitce u leđa dok je šetao mostom.\nOn je jedan od nekolicine ubjenih oštrih kritičara politike Kremlja od kada je Puton došao na vlast prije 15 godina.


Muslin: "Strancima nema mesta u reprezentaciji, ideja je povratak Subotića" - Sportske.net\nSlavoljub Muslin je i izjavi za današnji "Žurnal" istakao da po svaku cenu želi da dovede u reprezentaciju Nevena Subotića.\nSad je jasno - ON je odjavio "Orlove" za sva vremena!FSS nastavlja borbu protiv FS KosovaMuslin: "Nisam vređao Džajića"Mrkela: "Evropa se čudi odakle Srbiji ovoliko talenata"EP U17 - Španci pomogli, "Orlići" se ipak vraćaju kući\nNovi selektor reprezentacije Srbije pozvao je čak 32 igrača za prijateljske mečeve, a u izjavi za "Žurnal" rekao je da po svaku cenu želi u reprezentaciji Nevena Subotića.\nTo će mu biti jedna od najvažnijih misija pošto smatra da njegovo iskustvo može mnogo da pomogne timu "Orlova". I sam Neven Subotić nije rekao definitivno "zbogom" reprezentaciji, već je istakao da "neko vreme" neće igrati za naš nacionalni tim.\n"Moja ideja je da pokušam da vratim Subotića u reprezentaciju. Reč je o kvalitetnom i iskusnom igraču. Nije tajna da ima problema sa bolešću, ali ako se bude oporavio i ako ima želju da igra za Srbiju, pokušaću da ga vratim", rekao je Slavoljub Muslin.\nDa podsetimo, Milan Biševac je definitivno napustio dres "Orlova", nikada se više neće odazivati na poziv ako ga bude bilo. Izostajanje Nevena Subotića u nastavku karijere definitivno bi bio još jedan udarac za Srbiju.\nPored svega, Slavoljub Muslin je dodao da za naš nacionalni tim moraju igrati samo državljani Srbije, a ne stranci koji ne znaju ni jezik.\n"Za Srbiju bi trebalo da igraju samo srpski državljani, nisam za to da dajemo pasoš nekome da bi igrao za reprezentaciju", rekao je Muslin.\nNeven Subotić nije pozivan za prijeteljske utakmice koje naša reprezentacija igra pred sam kraj ove sezone jer je povređen, videćemo da li će biti u konkurenciji na početku kvalifikacija za Svetsko prvenstvo u Rusiji.


:: Naslovna strana > Glasnik broj 9 >-Meridijani - Dogovorene saradnje TEE i IKS\nInženjerska komora Srbije uspostavila saradnju sa dve grčke organizacije, Tehničkom komorom Grčke i EGNATIA ODOΣ?\n- Ljiljana Živković Ilić -\nPrvo je održan sastanak sa članom borda direktora EGNATIA ODOΣ a. e. (20. septembra), profesorom Asteriosom Lioliosom, na kome se razgovaralo o problemima izgradnje autoputa E-75, glavne saobraćajnice Koridora 10, konkretno o deonici Leskovac-Preševo.\n"U razgovoru sa profesorom Lioliosom prezentovao sam proceduru za izdavanje ličnih licenci Inženjerske komore Srbije, saglasno Zakonu o planiranju i izgradnji Srbije, koja je doneta pre gotovo pet godina (2003)", kaže dr Dragoslav Šumarac. "Iskoristio sam priliku da svom sagovorniku prestavim značaj, ulogu i potencijale srpske inženjerske organizacije čiji su članovi specijalizovani za izgradnju građevinskih objekata. Kolega Asterios Liolios, član borda direktora EGNATIA ODOΣ a. e., upoznao me je sa iskustvima koje je njegova organizacija imala u izgradnje autoputa A2 - VIA EGNATIA, punog autoputskog profila koji je spojio grad Igumenicu, koji se na obali Jadranskog mora (zapadna Grčka) sa Egejskim morem (istočna Grčka), odnosno - gradom Aleksandropolisom. Složili smo se i dogovorili da Inženjerska komora Srbije i EGNATIA ODOΣ uspostave intenzivnu saradnju u cilju brzog i kvalitetnog završetka projekta deonice Leskovac-Preševo u Koridoru 10. Sledeći sastanak u EGNATIA ODOΣ a. e. imao sam sa gospodinom Jonom Koutkasom, članom borda direktora zaduženim za Balkanske zemlje, kome sam, takođe, izložio značaj i ulogu IKS i licenciranih inženjera u projektu izgradnje deonice transevropskog Koridora 10. Završavajući posetu EGNATIA ODOΣ-u, dogovorio sam se, ne precizirajući vreme, da se sledeći sastanak naše dve institucije održi u Beogradu."\nU drugoj polovini septembra (od 20. do 22) prošle godine, dr Dragoslav Šumarac, predsednik IKS, posetio je Grčku kako bi uspostavio saradnju sa Tehničkom komorom Grčke (TEE), odnosno - razgovarao o saradnji na izgradnji Koridora 10 sa EGNATIA ODOΣ, čuvenom kompanijom specijalizovanom za izgradnju autoputeva.\nNa sastanku u TEE, profesor Šumarac sastao se sa Konstantinosom Antoniadisom, predsednikom TEE za sekciju istočne Makedonije. Sastanak je održan 21. septembra u Aleksandropolisu, na kome je prvi čovek IKS predsednika Sekcije istočne Makedonije upoznao sa načinom funkcionisanja i organizacijom IKS, dok je gospodin Antoniadis profesoru Šumarcu predstavio organizaciju i način funkcionisanja TEE.\n"Posebno me je interesovala regionalna organizovanost TEE, o čemu me je gospodin Antoniadis iscrpno informisao", kaže predsednik Šumarac. "Na kraju smo se dogovorili da delegacija TEE što pre dođe u Beograd na poziv IKS, kako bismo potpisali sporazum o saradnji. Posebno smo razgovarali o potrebi saradnje na realizaciji projekta završetka Koridora 10. "


EKSKLUZIVNO:Poslušajte deo nove pesme grupe Pirati! – Balkan Life\nAutor Dragan 3. juna 2014., 00:00 1.6k pregleda 150 glasova\nMladi i talentovani momci iz grupe Pirati neće imati ovog leta vremena za odmor.\nKako saznajemo, oni su već završili snimanje pesme koja nosi naziv „200 posto“, a ovih dana snimiće i spot, koji će biti ekranizovan na hrvatskom primorju.\n„Da, tačno je, nećemo imati vremena za odmor ove godine, ali obzirom da ćemo spot snimati na moru, iskoristićemo malo vremena da se okupamo.Snimanje će trajati dva dana, pa koliko-toliko ćemo moći bar da se malo opustimo“-rekao nam je pevač benda Siniša Biško.\nIako ih očekuje radno leto, oni se, kako se čini ne bune, a ono što smo uspeli saznati, odmah nakon snimanja spota, ovi vredni momci se vraćaju svirkama, jer ih u narednih petnaestak dana svako veče očekuju iste.\nMi Vam otkrivamo jedan deo pomenute pesme, sa kojom će Pirati nastupiti na festivalu „Sunčane Skale“ u Herceg Novom.Mnogi tvrde da će pesma postati hit, a nas zanima kako Vam se sviđa početna verzija, koju smo snimili na samom početku snimanja pesme!?\nPogledajte ekskluzivno intervju i deo pesme.


Predstavljeni rezultati konsultacija s poslovnim sektorom i ekonomska analiza postupaka\nPredstavnici OPTIMUSA - Centra za dobro upravljanje predstavili su 13. marta u Novom Pazaru, na sastanku radne grupe projekta regulatorne reforme, sprovedene aktivnosti u prvoj fazi projekta, rezultate obavljenih konsultacija sa poslovnim sektorom i rezultate ekonomske analize administrativnih postupaka pre reforme.\nSastanak, kome su prisustvovali svi načelnici gradske uprave, otvorio je gradonačelnik Novog Pazara Meho Mahmutović, naglasivši da “brže i kvalitetnije sprovođenje procedura, profesionalizam, strogo poštovanje legalnih okvira treba da budu glavne odlike gradske uprave”.\n“Ovim projektom, gradska uprava će postati funkcionalna institucija, čijim radom će građani i preduzeća i preduzetnici biti zadovoljni. Ova institucija treba da postane brend efikasnosti”, rekao je dr Mahmutović.\nRadnoj grupi je prezentovan izveštaj o o završetku prve faze popisa administrativih postupaka koji su u nadležnosti gradske uprave. Inventar sadrži 193 postupka i pripremili su ga službenici lokalne administracije uz podršku OPTIMUS-a.\nIzveštaj o realizaciji II faze odnosi se na konsulatacije sa poslovnim sektorom, koje su održane sredinom februara meseca. Radna grupa je kroz izveštaj imala priliku da se upozna sa primedbama koje stranke imaju na rad gradske uprave u administrativnim postupcima iz oblasti izgradnje, zauzeća javnih površina, zaštite životne sredine itd.\nPosebno interesovanje kod članova Radne grupe je izazvala prezentacija ekonomske analize administrativnih postupaka, koja pokazuje direktne i indirektne troškove za svaki postupak posebno. Ekonomska analiza će pomoći sistemskom pristupu i kvantifikovanju rezultata reforme.


RTS :: Godišnjica pogibije majora Tepavca\nDruštvo Godišnjica pogibije majora Tepavca\nGodišnjica pogibije majora Tepavca\nnedelja, 05. apr 2015, 15:43 -> 15:59\nPomen majoru Nebojši Tepavcu, koji je tragično nastradao 1999. godine u NATO bombardovanju, služen je u selu Vukićevica kod Obrenovca, saopštila je ta opština.\nMajora Tepavca je 5. aprila 1999. usmrtila protivradarska raketa NATO-a dok je izvršavao borbeni zadatak u sastavu posluge 8. raketnog diviziona 250. raketne brigade PVO.\nPredsednik opštine Obrenovac Miroslav Čučković je odao počast poginulom heroju.\n"Prošlo je punih 16 godina od tragedije koja je zadesila celu Srbiju pa i našu opštinu, kao i od tragične pogibije Nabojše Tepavca koji je dao život na borbenoj liniji u selu Vukićevica. Želim da odam počast njemu i zahvalim svim herojima, živim pripadnicima jedinice koji su danas ovde sa nama", rekao je Čučković, prenosi Tanjug.\nKako je istakao, u ovakvim trenucima je posebno važno da se država vodi na takav način da rata više nikada ne bude, da mir zavlada u narednim decenijama i da mališani, koji su održali sjajne recitale, imaju mirnu budućnost i mirno detinjstvo.\n"Mi zasigurno, kao opština i građani Obrenovca, nećemo zaboraviti herojsko delo jedinice i samog palog majora. Kao što smo obećali prošlog puta, jedna od ulica u Obrenovcu sada nosi ime po majoru Nebojši Tepavcu i to je još jedan način da sve buduće generacije nikada ne zaborave ljude koji su dali svoj život kako bi mi danas slobodno živeli", rekao je Čučković.\nPotpukovnik Dejan Milenković iz 2. raketnog diviziona 250. raketne brigade za PVO je rekao da su raketne jedinice protivvazdušne odbrane bile na prvoj liniji odbrane.\n"Svaki ulazak borbene posade u kabinu raketnog sistema mogao je biti i poslednji, jer je neprijatelj bio daleko nadmoćniji, ali to ih nije obeshrabrilo da hrabro i časno brane svoju zamlju. Tako je na današnji dan pre 16 godina svoj život položio i major Nebojša Tepavac", rekao je Milenković.\nNapadnuti dva sata iza ponoći od nadmoćnijeg neprijatelja sa tri rakete, jedna je direktno pogodila jedinicu i tom prilikom ranjeno je pet pripadnika, a na našu veliku žalost major Tepavac je smrtno stradao, rekao je Milenković.\nSestra majora Tepavca Silvana Hadži-Đokić je zahvalila svima koji su prisustvovali pomenu ističući da je to za porodicu velika uteha.\nČlanovi atletskog kluba "Plemenito srce" danas su u čast tragično nastradalom majoru Nebojši Tepavcu istrčali rutu od zgrade opštine Obrenovac do spomen obeležja u Vukićevici.\n(nedelja, 05. apr 2015, 18:59)\nVecna vam pamjat\n(nedelja, 05. apr 2015, 18:44)\nLepo, nikad da se ne zaborave zrtve ovih casnih ljudi.


Srbija se nalazi na začelju Evrope po procentu urbanog stanovništva koje ima ograničen pristup pijaćoj vodi i oslanja se na zastarela sanitarna postrojenja ili površinske izvore vode, navodi se u izveštaju Svetske zdravstvene organizacije (WHO).\nOve probleme ima ukupno 12 odsto stanovnika gradova u Srbiji. Zemlje Evrope koje su najbolje po ovom kriterijumu su Češka, Estonija i Španija, gde manje od 0,1 odsto ima probleme sa pijaćom vodom.\nTakođe, Srbija i Severna Makedonija izdvojene su kao države u kojima mnogi stambeni objekti nemaju toalet, kadu ili tuš-kabinu, navodi se u izveštaju.\nSrbija ima i manjak stambenog prostora, koji je nešto viši od evropskog proseka, prema nalazima WHO.\n„Podaci koje su dostavile Srbija i Severna Makedonija ukazuju da je prekomeran broj stanara u smeštajnim jedinicama još veći problem u državama Balkana", navodi se u izveštaju.\nTakođe, dok u Evropi osobe sa nižim primanjima imaju više teškoća da pristupe rekreativnim ili zelenim površinama, samo u Srbiji i Finskoj ovaj trend je obrnut: ljudi sa većim primanjima se žale na ovo.\nViše iz ove kategorije « U kockarnicu ubuduće samo sa izjavom da su pare vaše Požar na Staroj planini gasi 55 vatrogasaca, među njima i vatrogasci iz Pančeva (VIDEO) »


Niš: Ako imate udžbenike za razmenu, dođite do Tvrđavskog mosta - Televizija Kopernikus TV K::CN\nNiš: Ako imate udžbenike za razmenu, dođite do Tvrđavskog mosta\n11/09/2017 | Niš\nĐaci u Nišu sada mogu na jednom zvaničnom mestu da razmene knjige sa svima onima koji takođe imaju nepotrebne udžbenike, a da ih pritom niko ne „juri“.\nDo kraja ovog meseca, svakodnevne razmene odvijaju se na platou kod Tvrđavskog mosta, a osnovci i srednjoškolci koji žele da ovako sebi obezbede neki udžbenik – ne treba da strahuju od Komunalne policije ili inspekcijskih organa jer je ovo mesto, za ove potrebe, određeno od strane lokalnih vlasti.\n-Razmena polovnih udžbenika za osnovne i srednje škole obavljaće se do kraja septembra, a Grad Niš i Komunalna policija ovo mesto su odredili kako bi svi oni koji žele da razmenjuju knjige na početku školske godine, mogli to i da učine bez ikakvih problema. Lokacijaje potpuno besplatna, a rešili smo da sprovedemo ovako nešto kako bismo prevazišli probleme kojih je bilo, a opet u korist roditelja, rekao je načelnik Komunalne policije Milan Đorđević, a prenosi zvanični portal Grada Niša.\nČlan Gradskog veća Branislav Kačar poručio je da na ovaj način roditelji mogu značajno da uštede i najavio da će se narednih godina Grad potruditi da obezbedi još bolje uslove, kao što su štandovi, za sve oni koji žele da razmenjuju knjige.\nNa portalu www.ni.rs navodi se još da su izlagači zadovoljni zato što su napokon svi na jednom mestu, a ne raštrkani po gradu kao ranije.


Kosovo neće razgovarati o razmeni teritorija sa Srbijom, kaže Hodžaj\nBy M.Pajaziti / Објављено на: September 30, 2019\nOdlazeći potpredsednik vlade i kandidat Demokratske stranke Kosova (PDK) za parlament na izborima 6. oktobra Enver Hodžaj rekao je da je dijalog sa Srbijom od strateškog značaja za Kosovo.\n„Ako želimo da zaključimo proces izgradnje države, mislimo da je to moguće postići dijalogom sa podrškom Sjedinjenih Država. Trebali bismo povećati broj priznanja i članstva u međunarodnim organizacijama“, rekao je Hokhaj u intervjuu za lajmi.net. On kaže da dijalog sa Srbijom treba da bude u skladu sa Ustavom Kosova.\n“Nećemo razgovarati sa Srbijom o pitanjima kao što su državna teritorija, suverenitet, nezavisnost i naša ustavna vladavina”, izjavio je Hodžaj. On je rekao da su teme koje treba da se reše tokom dijaloga sa Beogradom zločini Srbije na Kosovu, sudbina nestalih i ekonomska saradnja.\nGovoreći o povećanju tarifa od 100 odsto na uvoz robe iz Srbije, koje je kosovska vlada uvela prošle godine, Hodžaj je rekao da je to privremena mera i da bi iz trebalo opozvati kako bi se mogao uspostaviti dijalog./ibna


Božo Dostić, predsednik Sindikata NIS RNP: Sindikat Rafinerije o koroni, investicijama, platama, ambulanti i Petrohemiji | 013 info\n013info\tSre, 19/01/2022 - 19:35\n- I godinu za nama je, nažalost, obeležila veoma nepovoljna epidemiološka situacija u vezi sa zaraznom bilešću COVID-19, koja je uticala kako na zdravlje zaposlenih, tako i na njihov standard. Od početka izbijanja pandemije Sindikat RNP se veoma odgovorno postavio, insistirao na primeni svih mera prevencije propisanih od strane države, kao i onih posebnih mera koje je posoldavac uveo, a sa ciljem sprečavanja širenja zarazne bolesti među zaposlenima. Sa tim u vezi, uspeli smo da obezbedimo organizovanje vakcinacije prvom dozom vakcine protiv COVID-19 u krugu Rafinerije, za sve zaposlene i članove njihovih porodica koji su želeli da se i na taj način zaštite od zaražavanja. Na ovaj način smo zaposlenima olakšali pristup vakcinama i mnoge podstakli da se vakcinišu. Pored toga, imajući u vidu činjenicu da zaposleni na kovid bolovanju ne primaju punu platu, Sindikat im je izlazio u susret i u skladu sa svojim mogućnostima obezbeđivao finansijsku pomoć. Na našu veliku žalost, dvojica naših kolega Rafineraca je u septembru izgubilo bitku sa korona virusom, i to jeste najveći, nenadoknadivi gubitak koji smo imali u Rafineriji. Zbog svega toga, koristimo svaku priliku da apelujemo na kolege da se u ovim teškim vremenima pre svega brinu o svom zdravlju, preduzimaju sve raspoložive mere prevencije i time zaštite i sebe i svoje najbliže, ističe predsednik Sindikata Rafinerije nafete Božo Dostić.\n- Svakako najveći događaj na nivou kompanije, ne samo za Rafineriju nafte Pančevo, tiče se Postrojenja „Duboka prerada“, koje je zvanično otvoreno krajem 2020. godine, a u 2021. godini je radilo u punom obimu. Sa ovim projektom je naša Rafinerija prošla drugu fazu modernizacije i postala jedan od najmodernijih prerađivačkih kompleksa u Evropi. Dubina prerade je 99,2%, što je standard koji se poštuje samo u najboljim svetskim rafinerijama. Kada je reč o ekološkim benefitima, sa “Dubokom preradom” je prestala proizvodnja mazuta sa visokim sadržajem sumpora, smanjuje se emisija praškastih materija, a istovremeno se povećava energetska efikasnost. Efikasan rad ovako značajnog postrojenja u krajnjoj instanci predstavlja dobar znak za poslovnu i finansijsku stabilnost na nivou kompanije, što je sa aspekta sindikalnog delovanja najvažnije. Treća faza modernizacije Rafinerije nafte Pančevo planirana je za 2022. godinu, tačnije nastavak aktivnosti koje se tiču rekonstrukcije postrojenja katalitičkog krekinga (FCC) i izgradnje postrojenja za proizvodnju visokooktanske komponente benzina. Na ovaj način poslodavac investira u povećanje vrednosti rafinerijskih proizvoda. Za sve nas je jako važno da se modernizacija pančevačke Rafinerije odvija u skladu sa plairanim, jer moderna i efikasna rafinerija znači i bolje poslovne rezultate, od čega i zavise uslovi rada naših zaposlenih, a što je za Sindikat uvek bilo najvažije pitanje, navodi Dostić.\n- Svi smo danas svedoci da pandemija korona virisa nije donela samo zdravstvenu krizu, već je u velikoj meri zapretila i životnom standardu ljudi. Naš Sindikat je stoga analizirao kretanje inflacije kod nas nekoliko godina unazad i prateći rast osnovne zarade zaposlenih, zbog čega smo poslodavcu uputili inicijativu za ulazak u proces pregovaranja sa temom povećanja osnovne zarade. Tokom 2021. godine u Srbiji se beleži povećana inflacija, odnosno indeks troškova života u 2021. godini, koja se prema podacima zvanične statistike kreće u visini od 6,6%, što je tri do četiri puta više od inflacije zabeležene poslednje tri godine (2020 – 1,3%, 2019 – 1,9% i 2018 – 2%). Već u avgustu je Narodna banka Srbije izašla sa saopštenjem da je međugodišnja inflacija dostigla najviši nivo od 2013. godine. Dakle, i prema zvaničnim statističkim podacima, ali i na osnovu našeg ličnog svakodnevnog iskustva, možemo da osetimo da je 2021. godina bila najlošija u pogledu socijalne stabilnosti i da je sa tim u vezi potrebno hitno reagovati. Reprezentativni sindikat je uputio zahtev poslodavcu, koji je predložio da se o ovoj temi zvanično razgovara na proleće ove godine, kada će biti dostupni svi makroekonomski pokazatelji. Sve dostupne pokazatelje će i sam Sindikat analizirati, organizovati prethodne sastanke i razgovore sa radnicima, i u pregovore ući sa obrazloženim predlozima, a sve u cilju očuvanja standarda naših zaposlenih, odgovorio je Dostić.\n- Ambulanta Medicine rada RNP je počela sa radom iste godine kad i Rafinerija nafte Pančevo (1968) i naši radnici su od prvog dana imali na ovaj način obezbeđenu zdravstvenu zaštitu, što je prepoznato kao najbolje rešenje s obzirom na veliki broj zaposlenih u Rafineriji, kao i na prirodu posla koja se ovde obavlja (radna mesta sa povećanim rizikom). Rad Ambulante RNP obustavljen je 8. marta 2021. godine odlukom menadžmenta Doma zdravlja Pančevo, čiji je ona organizacioni deo. Ovo je u ogromnoj meri produžilo put za dobijanje zdravstvenih usluga radnicima Rafinerije. Svi zaposleni su bili preusmereni na svoje matične domove zdravlja, prema mestu prebivališta, gde su se javljali za dobijanje potrebnih zdravstvenih usluga, regulisanje bolovanja, dok se za slučaj povreda na radu ili pogoršanja zdravstvenog stanja angažovao sanitet RNP koji je prevozio zaposlene do prijemnog odeljenja Gradske bolnice u Pančevu. Ovakav režim rada se pokazao kao izuzetno nepovoljan za zaposlene, koji zbog prirode posla imaju veće potrebe za lako dostupnom zdravstvenom službom. I Sindikat RNP i zaposleni su imali razumevanje za razloge privremene obustave rada u jeku pandemije korona virusa. Međutim, kako do ukidanja ove privremene odluke nije došlo u narednim mesecima, čak i onda kada se beležio pad broja zaraženih, Sindikat je na učestale zahteve članstva inicirao razgovore sa osnivačima Doma zdravlja, a sa ciljem vraćanja Ambulante RNP u redovno funkcionisanje. Naš poslodavac je razumeo potrebe radnika za uslugama Ambulante RNP i Domu zdravlja Pančevo je ponuđen budžet za zdravstveni kadar Ambulante, nakon čega je dogovoreno da početkom ove godine Ambulanta ponovo bude u funkciji radnika RNP. Lično sam očekivao više razumevanja i kooperativnosti od strane menadžmenta Doma zdravlja Pančevo, budući da i Sindikat RNP, i poslodavac uvek izlaze u susret potrebama pančevačkog zdravstva, a sve u duhu negovanja dobre saradnje i funkcionisanja u opštem interesu, ističe Dostić.\n- Ugovorom o strateškom partnerstvu kompanija NIS je povećala vlasnički udeo u HIP Petrohemiji na 90% akcija. Istovremeno, kompanija NIS se obavezala na dokapitalizaciju i izgradnju postrojenja za proizvodnju polipropilena kapaciteta od minimum 140.000 tona godišnje u roku od šest godina. Mi kao predstavnici Sindikata Rafinerije nafte Pančevo očekujemo da će strategija razvoja Petrohemije, koja je planirana ovim ugovorom, biti u korist zaposlenih, koji su poslednjih godina radili u nepovoljni uslovima, ali su ipak ostali verni Petrohemiji. Takođe, što se tiče budućeg modaliteta saradnje sindikata, očekujem da ćemo uspostaviti model koji će pre svega biti u funkciji zaposlenih i zaštite njihovih prava, jer sindikat je na prvom mestu servis radnika i svi imamo isti cilj ispred sebe, naglasio je Dostić.\nPančevo sindikar Rafinerija NIS


Štampani elektronika tržište će, kako se očekuje, dostići milijarde US dolara 65.0 do 2024; Potražnja za pametne ambalaže promene igra za konkurente | TMR - vijesti - Guangdong Nanhai ETEB tehnologija Co., Ltd\nŠtampani elektronika tržište će, kako se očekuje, dostići milijarde US dolara 65.0 do 2024; Potražnja za pametne ambalaže promene igra za konkurente | TMR\nGuangdong Nanhai ETEB tehnologija Co., Ltd | Updated: Feb 08, 2017\nKljučni igrači koji posluju u naglobalni štampani elektronike tržištaJesi bio bore da zadrže rukovodstvo sa razvoj novog proizvoda, implementaciju novim tehnologijama i inovacijama proizvoda. Istraživanje tržišta transparentnost primećuje da neki od vodećih igrača na globalnom tržištu su Samsung Electronics Co., Ltd., trula jabuka, tanki Film elektronike ASA, Optomec Inc., i Intrinsiq materijala, Inc. Ove kompanije očekuje se da se fokusira na spajanjima i Akvizicijama i strateških poslovnih saveze da ostane relevantna za žešća konkurencija.\nPrema izveštaju istraživanje, tržište globalne štampani elektronike vredi US$ 25.4 bn 2015 i se očekuje da će dostići valorizaciju US$ 65.0 do kraja 2024. U periodu predviđanja 2016 i 2024, globalnom tržištu očekuje se da se odvijaju CAGR od 11.0%.\nAsia Pacific da budem prva kao ekonomije u razvoju stalno potražnju za mirno odštampane elektronike\nGeografski, tržište globalne štampani elektronike segment na Severna Amerika, Azija Pacifik, Evrope, Latinske Amerike, i Bliskog istoka i Afrike. Od ovih, Azija Pacifik očekuje se da budem prva u periodu predviđanja. Iako u regionu, kako se očekuje, svedoci manjih kombinezon, to i dalje kupiće deo od 36.0% na globalnom tržištu do kraja 2024. Ekonomije u razvoju Indije, Kine i Japana se projektuje na tržište štampani elektronike u Aziji Pacifiku u bliskoj budućnosti dati inekciju u ruku.\nUzmemo uzorak PDF za profesionalne istraživanja zapažanja\nMaloprodaja i ambalaže Segment obećava nepokolebljivu rast širom definisanom periodu\nKada je u pitanju aplikacije, globalnom tržištu segment u maloprodaji i ambalaže, automobilskih, i elektroniku. Ovo, maloprodaje i ambalaže segmenta održan je najveći u globalnom tržištu 2015. Sve veći maloprodajna industrija promena percepcije prema ambalaže očekuje se i da vozim ovaj segment na globalnom tržištu u narednih godina. Do kraja 2024, maloprodaje i ambalaže segmenta se očekuje čine deo on je 34.5% na tržištu globalnog štampani elektronike. Porast potražnje potrošača za pametne ambalaže očekuje se da igra kritičnu ulogu u razvoju ovaj segment. Tehnološka poboljšanja i napredaka u metodi ambalaže takođe su primetne razlike da lelujavi prihod od maloprodaje i ambalaže aplikacije segmenta.\nTržište globalna štampani elektronike koju vodi sve veće usvajanje organske materijale za izradu štampani elektronike. Shvatam organskog materijala je pripisati njihove smanjenje troškova za štampanje fleksibilni ekrane. Pored toga, kao semiconducting i obavljanjem organskog materijala kao što su polimeri i molekuli se može koristiti za širok spektar svrhe. Sve veći pritisak za smanjenje potrošnje energije, negativnog uticaja okoline i materijala (veжe) uniљtavanje je takođe zatraženo nekoliko proizvođača da biste koristili organski materijali za štampani elektronike. Na tržištu je takođe verovatno biti svedoci nagli porast potražnje za štampani elektronike, kao i u industriji pokazuje zanimanje upotreba premazni papiri za štampani elektronike.\nJadni dostupnost organski materijali obuzdati tržišta\nIako ključ voziti faktor se vrti oko upotrebe organskih materijala za štampani elektronike, i postao je faktor koji je zabrana na tržištu. Jadni dostupnost organski materijali radi kao glavna prepreka za globalno tržište. Pored toga, neorganska elektronika i dalje komercijalno održiv od organskih one. Pored toga, detaljna istraživanja potrebna za pomoću organskih komponenti takođe dodaje trošak procesa proizvodnje. Stoga, operativne troškove i manje dostupnosti ili organski materijali su u planu da remete globalnom tržištu narednih godina.\nOvaj pregled se zasniva na istraživanje tržišta transparentnost izveštaj, pod nazivom andquot;Štampani elektronika tržište - globalna industrija analiza veličine udeo rast trendove i predviđanja 2016-2024.andquot;\nPar: IDTechEx istraživanja, novi izveštaj o odštampane, organske, savitljive elektronike\nSledeći: Provodni mastila 2017: Veliki preostale